Туркманистонда махсус операциялар давомида аниқланган гиёҳванд моддалар ёқиб юборилди\n15:48 / 21.06.2015\n20 июнь куни Туркманистоннинг Ахал вилоятидаги Оқбуғдой атрофида (туманида) жойлашган Боғобод қишлоғида гиёҳванд моддаларни истеъмол қилиш, тарқатиш ва ноқонуний сотишга қарши кураш халқаро куни муносабати билан махсус тезкор тадбирлар давомида топилган ва мусодара қилинган гиёҳванд моддаларни ёқиш маросими бўлиб ўтди. Бу ҳақда Туркманистон ҳукуматининг сайти орқали ахборот берилди.\nТадбир ҳукумат қошидаги гиёҳвандликка қарши кураш бўйича мувофиқлаштирувчи комиссия ҳамда соғлом жамиятни ҳимоя қилиш давлат хизмати томонидан ташкил этилди. Унда ҳуқуқ-тартибот идоралари раҳбарлари, халқаро ташкилотлар вакиллари ва ОАВ ходимлари иштирок этди.\nТадбир давомида 200 кг гиёҳванд моддалар ёқиб юборилди.\nАкция бошланишидан олдин иштирокчиларга целлофан пакетларга солинган гиёҳванд моддалар намойиш этилди. Истаган одамга ўз қўли билан ушбу моддалар пакетини махсус ўчоққа жойлаштириш имкони берилди. Сўнг ўчоққа олов ёқилди.\nЁқиш жараёнини ҳуқуқ-тартибот структураларининг экспертлари назорат қилиб борди.


ДИЛШОД СУЛТОНОВ ЖАВОБ БЕРАДИ: ижтимоий солиқ ва ЖШДС. Қандай қилиб МҲЭКМни қайта ҳисоблаш мумкин | BUXGALTER.UZ\nСолиқ қонунчилигининг долзарб саволларига молия вазирининг ўринбосари Дилшод СУЛТОНОВнинг жавобларини эълон қилишни давом эттирамиз. Ушбу материалда – МҲЭКМни қайта ҳисоблаш қоидалари, таълим бўйича имтиёзларни қўллаш, ходимларга бўнак тўлаш чоғида ЖШДСни тўлаш ва иш ҳақига доир бошқа саволларга жавоб оласиз.\n1. ДСҚ ва Молия вазирлигининг 30.12.2019 йилдаги ахборот хабарида ижтимоий солиқ 2020 йилда давлат ташкилотлари учун 12%ни ташкил этиши кўрсатилган, янги таҳрирдаги Солиқ кодексида эса 25% ставка кўрсатилган. 2020 йил учун бюджет ташкилотларига ижтимоий солиқнинг қайси ставкаси белгиланган?\n- Қуйидагилар учун ижтимоий солиқ ставкаси 25%дан 12%гача пасайтирилади:\nустав фондида 50% ва ундан ортиқ давлат улушига эга юридик шахслар;\nустав фондидаги 50% ва ундан ортиқ улуш 50% ва ундан ортиқ давлат улушига эга бўлган бошқа юридик шахсга тегишли бўлган юридик шахслар;\nюқорида санаб ўтилган субъектларнинг тузилмавий бўлинмалари.\nБюджет ташкилотлари учун ижтимоий солиқ ставкаси 25% миқдорида сақлаб қолинди.\n2. ЖШДС (совғалар ва моддий ёрдам) ва жисмоний шахсларга тўланган бошқа тўловлар бўйича имтиёз суммасини ҳисоблаб чиқариш учун қандай МҲЭКМ қўлланилади - йил бошидагими ёки охиридагими ёхуд тўлов санасидагими ?\n- Солиқ солинмайдиган даромадларни ҳисоблашда ёки ЖШДС бўйича солиқ тўловчилар айрим тоифаларининг жами даромадлари суммасини камайтиришда тўлов кунидаги меҳнатга ҳақ тўлашнинг энг кам миқдори олинади.\nБунда Солиқ кодексида солиқ даври учун МҲЭКМга нисбатан каррали миқдорга тенг сумма кўрсатилган бўлса, имтиёз суммаси солиқ даври охирига белгиланган МҲЭКМ бўйича қайта ҳисобланади.\nИмтиёз солиқ давридаги МҲЭКМга нисбатан каррали миқдорда берилган.\nИш берувчи томонидан солиқ даври мобайнида ходимларга натура шаклида берилган, қиймати 2,11 МҲЭКМгача тенг бўлган совғаларга ЖШДС солинмайди . Мазкур ҳолатда йил якунлари бўйича имтиёз суммасини йил охиридаги МҲЭКМдан келиб чиққан ҳолда аниқлаймиз.\nСуммалар солиқ даврига боғланмаган ҳолда МҲЭКМга каррали миқдорларда ифодаланган бўлса, улар тўлов амалга оширилган ойдаги МҲЭКМдан келиб чиқиб ҳисобланади.\nТўлов солиқ даврига боғланмаган ҳолда МҲЭКМга каррали миқдорларда ифодаланган\nМеҳнатда майиб бўлганлик ёки соғлиққа бошқача тарзда шикаст етганлик билан боғлиқ зарарнинг ўрнини қоплаш бўйича жабрланувчи меҳнатда майиб бўлгунига қадар олган ўртача ойлик иш ҳақига нисбатан фоиз ҳисобидаги, унинг касбга оид меҳнат қобилиятини йўқотганлик даражасига мувофиқ белгиланадиган ҳар ойлик тўловларда (вояга етмаган шахс меҳнатда майиб бўлиб қолган тақдирда, зарарнинг ўрни унинг иш ҳақи (даромади) миқдоридан келиб чиққан ҳолда, лекин қонун ҳужжатларида белгиланган меҳнатга ҳақ тўлашнинг энг кам миқдорининг 1,76 бараваридан кам бўлмаган миқдорда қопланади) жисмоний шахсларнинг даромади сифатида қаралмайди . Ушбу сумма ҳар ойда тегишли ойнинг охирги санасидаги МҲЭКМдан келиб чиққан ҳолда ҳисобланади ва тўланади. Демак, январь учун тўлов февралда тўланса, у январдаги МҲЭКМдан келиб чиқиб ҳисобланади.\nШахсий автомобилдан хизмат мақсадларида фойдаланилганлиги учун белгиланган нормалар доирасида тўланган компенсация тўловига жисмоний шахснинг даромадлари сифатида қаралмайди, хизмат сафарлари бундан мустасно. Нормалар 2.04.1999 йилдаги 154-сон ВМҚда иш ҳақига каррали миқдорларда белгиланган. Ушбу қарорга тегишли ўзгартиришлар киритилгунига қадар норма базавий ҳисоблаш миқдоридан келиб чиққан ҳолда ҳисобланиши лозим.\nХодим шахсий автомобилидан хизмат мақсадларида фойдаланади.\nБир ойдаги компенсация миқдори 4,5 БҲМга тенг. 2020 йил январь ойи учун бу сумма 1 003 500 сўмни (223 000 сўм х 4,5) ташкил этади.\n3. Иш берувчининг ходимлар меҳнатига ҳақ тўлашга оид харажатлари ижтимоий солиқ солиш объекти ҳисобланади . Жисмоний шахсларнинг фуқаролик-ҳуқуқий тусдаги шартномалар бўйича даромадларига ижтимоий солиқ солинадими?\n- Солиқ кодексининг 371-моддасига мувофиқ предмети ишларни бажариш ва хизматлар кўрсатишга оид тузилган фуқаролик-ҳуқуқий тусдаги шартномаларга мувофиқ жисмоний шахсларга тўловлар (бундан якка тартибдаги тадбиркорлик фаолиятидан олинган даромадлар мустасно) меҳнатга ҳақ тўлаш тарзидаги даромадлар жумласига киритилади.\nИжтимоий солиқ солинадиган объект бўлиб ходимларнинг меҳнатига ҳақ тўлаш бўйича иш берувчиларнинг харажатлари ҳисобланади .\nБунда Ўзбекистон Республикасининг юридик шахслари ҳамда Ўзбекистон Республикасида юридик шахсларнинг доимий муассасалари, ваколатхона ва филиаллари орқали фаолиятни амалга оширадиган Ўзбекистон Республикасининг норезидентлари бўлган юридик шахслар иш берувчи ҳисобланади.\nИжтимоий солиқни ҳисоблаш учун солиқ базаси Солиқ кодексининг 371-моддасига мувофиқ тўланадиган харажатлар суммаси сифатида аниқланади.\nШу тариқа, Солиқ кодексининг 371-моддасига мувофиқ тўлов тўлайдиган Ўзбекистон Республикаси юридик шахслари ва Ўзбекистон Республикасида фаолиятни доимий муассаса, ваколатхона ва чет эл юридик шахсларининг филиаллари орқали амалга оширадиган юридик шахслар - Ўзбекистон Республикаси норезидентлари ижтимоий солиқни белгиланган тартибда тўлайдилар.\n4. Янги таҳрирдаги Солиқ кодексида ўқиш учун ҳақ тўлашда ЖШДС бўйича имтиёзга таълим олаётганнинг эри (хотини) ҳам киритилди. Ўзбекистон Республикаси олий ўқув юртларида таълим олиш учун йўналтириладиган маблағларга жисмоний шахслардан олинадиган даромад солиғи бўйича имтиёзни қўллаш тартиби тўғрисидаги низомга қачон ўзгартиришлар киритилади?\n- Солиқ кодексининг 378-моддасининг 16-бандига мувофиқ Ўзбекистон Республикасининг олий ўқув юртларида таълим олиш (ўзининг, 26 ёшга тўлмаган фарзандларининг ёки эрининг (хотинининг) таълим олиши) учун тўловга йўналтириладиган солиқ тўловчининг солиқ солиниши лозим бўлган иш ҳақи ва бошқа даромадларига ЖШДС солинмайди.\nМолия вазирлиги ва Давлат солиқ қўмитаси ушбу Низомга ўзгартиришлар ва қўшимчаларни тайёрлаяптилар. Бироқ, Солиқ кодексининг нормалари тўғридан-тўғри амал қилиши сабабли, таълим олаётганнинг эри (хотини) 2020 йил 1 январдан белгиланган имтиёздан фойдаланишга ҳақли.\n5. Таълим учун ҳақ тўлашда ЖШДС бўйича имтиёзга таълим олувчининг эри (хотини) ҳам киритилди. 2107-сон Низомга мувофиқ, 2019 йил якунларига кўра контракт пулини тўлаган ота-онанинг солиқ солинадиган даромади 2019 йилда тўланган контракт пулидан кам бўлса, имтиёздан фойдаланишга ҳақли бўлган бошқа жисмоний шахслар бундай ҳуқуқдан фойдаланишга ҳақли бўлади. 2020 йилда таълим олувчи жисмоний шахснинг эри/хотини 2019 йил якунлари бўйича ушбу имтиёздан фойдаланиши мумкинми?\n- Йўқ, мумкин эмас. 2019 йил якунлари бўйича ЖШДСни ҳисоб-китоб қилишда эр (хотин) имтиёздан фойдалана олмайди, чунки ҳисоб-китоб 2019 йилда амал қилган қонун ҳужжатларига мувофиқ амалга оширилади.\n6. Тўлов манбаида ҳисобланган солиқ суммаси солиқ агенти томонидан солиқ тўловчига даромадлар тўлаш билан бир вақтда, бироқ солиқ ҳисоботи тақдим этиладиган муддатлардан кечиктирмай тўланади . 2020 йилда иш ҳақи бўйича аванслар тўлангандан ЖШДС тўлаш зарурми?\n- Солиқ кодексининг 367-моддаси 2-қисмига мувофиқ меҳнатга ҳақ тўлаш тарзида даромад олинганда, бундай даромаднинг олинган санаси деб, солиқ тўловчига меҳнат шартномаси (контракти) асосида меҳнат мажбуриятларини бажарганлиги учун, унга даромадлар ҳисобланган ойнинг охирги куни эътироф этилади.\nБундан келиб чиққан ҳолда ойнинг биринчи ярми учун иш ҳақи бўйича аванс олинганда ЖШДС тўланмайди.\n7. ШЖБПҲ тўғрисидаги Қонунга мувофиқ якка тартибдаги тадбиркорлар ихтиёрий асосида ШЖБПҲга бадаллар киритиши мумкин. Солиқ кодексига мувофиқ барча солиқ тўловчилар даромадларига ЖШДС солинадиган бўлса, буни мажбурий тартибда амалга оширадилар. Якка тартибдаги тадбиркорлар ШЖБПҲга бадаллар тўлаши шартми?\n- Якка тартибдаги тадбиркорлар томонидан ШЖБПҲга ажратмалар тўлаш тартиби 2020 йилда сақланиб қолди, ўзгартирилмади. ШЖБПҲга ажратмалар ихтиёрий асосда тўланади.\n8. Якка тартибдаги тадбиркорлар учун қатъий белгиланган миқдордаги ЖШДС суммаси жадвалига изоҳларда айтилишича, жисмоний шахс - I ёки II гуруҳ ногирони фаолият тури ва уни амалга ошириш жойидан қатъи назар, қатъий белгиланган солиқ суммасини белгиланган миқдордан 50%, бироқ бир ойда БҲМнинг 50%идан ошмайдиган миқдорда тўлайди. ЖШДСнинг қатъий белгиланган ставкасида қайси санадаги БҲМ қўлланилади?\n- Мазкур ҳолатда тегишли ойнинг охирги санасидаги БҲМ қўлланилади.


Сирдарё вилоятидаги ягона Олий ўқув юрти Гулистон Давлат Университети талаба ва ўқитувчилари 15 сентябр куни пахта теримига жўнаб кетишди.\nГулистонлик талабалар ўз гуруҳ рахбарлари назорати остида далалардаги вақтинчалик ётоқ жойларида қолиб пахта теришмоқда.\n“Элтуз”га бу ҳақда хабар қилган Университет талабасига кўра, улар пахтага кетиш ҳақида икки кун олдин огоҳлантирилишган ва теримдан бир кун олдин дарслардан озод этилиб, теримга тайёрланишга руҳсат берилган.\nУлар ўзлари билан кўрпа-тўшак, иссиқ кийимлар, идиш товоқлар ва бошқа яшаш учун зарур буюмларни ўзлари билан олишган.\n“Барча талабаларга пахта териш мажбурий”\n“Элтуз” мухбири суҳбатлашган Университет талабаси, теримга бориш барча талабалар учун мажбурий эканини айтади.\n“Агар талабанинг теримга бормасликка маълум сабаблари, масалан соғлиғи ёки оиласи билан боғлиқ сабаблари бўлса, факультет деканидан рухсат олиб, ўрнига одам ёллаши мумкин”, дейди у.\nУнинг билдиришича, бир ой пахта ётоғида қолиб ишлаш учун одам ёллаш нарҳи – 1 миллион 200 минг сўмгача (100-150 $) бўлади. Терим эса 40-50 кун давом этиши айтилмоқда.\nПахта вақтида камдан-кам талабалар соғлиғи яхши эмаслигини исботловчи маълумот олишга муваффақ бўлади. Сабаби шифохоналарда ҳам терим сабабли бундай маълумотномалар бериш имкони чекланади.\n“Соғлиғим ёмонлиги боис шифохонага қатнаб, пахта теримидан озод бўлиш учун ВКК олмоқчи бўлдим. Текширувлар буни тасдиқласада, менга маълумотнома беришмади. Пахта вақти берилмас экан”, дейди бу ҳақда Университетнинг 2-курс талабаси.\nБироқ унинг сўзларига кўра, таниш билиш орқали бундай маълумотномани олиш мумкин. Унинг айтишича, ҳатто ВКК справкасини сотиб олиш мумкин экан, унга курсдошлари бир талаба 500 минг сўм а эвазига шундай маълумотномани олганини айтишган.\nТалабалар сафарбарлигини ташкил этиш, шу йилнинг июнида совет комсомоли андазасида тузилган янги ташкилот “Ўзбекистон Ёшлар Иттифоқи”га юклатилган.\nЎзбекистон-Германия Форуми Инсон ҳуқуқлари ташкилоти томонидан тайёрланган ушбу видеороликда Ўзбекистонлик талабаларнинг пахта теримидаги иштироки ҳақида ҳикоя қилинади.\ndata-title="Гулистон Давлат университети пахта теримига жўнаб кетди" data-description="Сирдарё вилоятидаги ягона Олий ўқув юрти Гулистон Давлат Университети талаба ва ўқитувчилари 15 сентябр куни пахта теримига жўнаб кетишди. Гулистонлик ..." data-image="https://eltuz.com/wp-content/uploads/2017/09/rasm2818.jpg" data-url="https://eltuz.com/kundalik/201093/" data-services="facebook,odnoklassniki,twitter,telegram" data-counter="ig">\n“Ўн дақиқа ўттиз саккиз сония…”\nТуркия пойтахти Анқарада 2019 йили ҳалок бўлган ўзбекистонлик 23 яшар Нодира Қодированинг иши Конституциявий судда кўриб чиқилмоқда. Бу ҳақда ...


Аҳли сунна олимлари асрлар оша Ашъарий ва Мотуридий ақийда мазҳабида бўлганлар (саккизинчи мақола) - Fitrat.uz\nБош саҳифа / Ақида / Аҳли сунна олимлари асрлар оша Ашъарий ва Мотуридий ақийда мазҳабида бўлганлар (саккизинчи мақола)\nIyul 18, 2020\tАҳли сунна олимлари асрлар оша Ашъарий ва Мотуридий ақийда мазҳабида бўлганлар (саккизинчи мақола)da fikr bildirishni o'chirish 47 Кўришлар\nЮқоридаги сатрларда Ашъарий ва Мотуридий ақийда мадрасаларининг тарихи, моҳияти ва бу хусусда уламоларнинг фикрларини ўрганиб ўтдик. Энди эса айнан ушбу ақийдавий мазҳабларга мансуб олимлар ҳақида сўз юритамиз.\nИслом уламоларининг сийратларини ва асарларини чуқур ўрганилса, уларнинг кўпчилиги ушбу икки ақийда мазҳабидан бирига эргашгани маълум бўлади. Мисол тариқасида тафсир, Қуръон илмлари, ҳадис, фиқҳ ва усули фиқҳ, тарих ва сийрат, наҳву адабиёт олимларининг энг кўзга кўринган намояндаларини келтириш мумкин. Хусусан, тўрт фиқҳий мазҳабнинг энг машҳур олимлари ушбу икки ақийда мазҳабининг бирига мансуб бўлган. Аниқроғи, Ҳанафийларнинг барчаси Мотуридий ақийдасида, Шофеъийлар, Моликийлар, айрим Ҳанбалийлар, баъзи зоҳирийлар ҳамда мутасаввифларнинг кўпчилиги Ашъарий мазҳабида бўлган.\nТақийюддин Мақризий айтади: «Ашъарийлик эътиқоди Ироқда хижрий 380 йиллардан ёйила бошлаган ва Шомга кўчган. Кейинчалик Салоҳиддин Айюбийнинг ташаббуси билан бу мадраса Мисрда ҳам тарқалди.\nАбу Муъин Насафий Бухоро аҳли, Мовароуннаҳрнинг барча аҳолиси, ҳатто, чекка ҳудудларда яшайдиган туркларгача Мотуридий эътиқодида эканини келтиради. Шунингдек, Марв, Балх аҳолиси ҳам Мотуридий эътиқодидалигини айтади ҳамда илми денгиз, каромати зоҳир аҳли тасаввуфлар ҳам Мотуридий эътиқодида бўлганини таъкидлайди. Бу борада Абу Бакр Калобозийнинг «Тасаввуф аҳлини таниш» китобида батафсил маълумотлар бор.\nТожуддин Субкий ўзининг Шофеъийларнинг маноқибларига бағишлаб ёзган «Табақотуш‑шофеъийя ал‑кубро» номли машҳур асарида «Шайх Абу Ҳасан Ашъарийнинг тутган йўли мўътабар Ислом уламоларининг, тўрт фиқҳий мазҳабнинг ҳалол‑ҳаром масалалари бўйича билимдони бўлган етакчиларининг, Саййидимиз Муҳаммад алайҳиссаломнинг динига ёрдам беришда қоим бўлган зотларнинг йўли экани баёнида» деган сарлавҳа билан алоҳида боб очиб, шундай дейди:\n«Биз бир қатор гаплар замирида ушбу ҳақиқатга далолат қилувчи сўзларни келтириб ўтдик. Биз Шайх Ибн Абдуссаломнинг сўзларини ҳамда у кишидан олдин ва кейингиларнинг шу каби гапларини ҳикоя қилдик. Улар шундай дейишган: «Шофеъийлар, Моликийлар, Ҳанафийлар ва Ҳанбалийларнинг катталари Ашъарийдирлар». Бу Шофеъийларнинг шайхи Изз ибн Абдуссалом, Моликийларнинг шайхи Ибн Ҳожиб ва Ҳанафийларнинг шайхи Жамолиддин Ҳусрийларнинг сўзидир.\nТожуддин Субкий яна айтади: «Ушбу умматнинг ҳофизи, сиқа, пухта олим Ибн Асокир жумладан шундай дейди: «Ҳанафий, Моликий, Шофеъий мазҳаби фақиҳлари ичида Ашъарийга мувофиқ ва мансуб бўлмагани, унинг Аллоҳнинг динида қилган саъй-ҳаракатини маъқулламагани, унинг бу диннинг илмидаги чуқур билимини мақтамагани йўқ. Илло, ташбеҳини яширган, танзиҳга эътиқод қилган ҳар бир муваҳҳидни душман тутадиган, ана шундай кишини мўътазилаларга ўхшаб қоралайдиган бир ҳовучгина одамлар мустасно, холос».\nТожуддин Субкий сўзида давом этиб: «Биз бу ерда сизга мўътабар фуқаҳоларнинг сўзларини келтирамиз», деб туриб, тўрт мазҳаб уламоларининг Ашъарий мазҳабини қўллаб айтган фатволаридан бир қанчасини келтиради. Сўнг айтади:\n«Шайх-Имом раҳимаҳуллоҳдан (отаси, Шайхул Ислом Тақийюддин Субкийни назарда тутяпти) эшитдимки, Имом Таҳовийннинг ақидасидаги маънолар имом Ашъарий эътиқод қилган нарсалар бўлиб, фақат учта масалада хилоф қилган экан.\nМен шуни яхши биламанки, Моликийларнинг барчаси Ашъарий, бирортасини истисно қилмайман. Шофеъийларнинг кўпчилиги Ашъарий, фақат уларнинг ичидаги мужассималарга ва мўтазилаларга қўшилиб кетганлар мустасно, улар саноқли кишилар. Ҳанафийларнинг ҳам кўпчилиги Ашъарий бўлган, фақат мўтазилаларга қўшилганлар мустасно. Ҳанбалийларнинг энг улуғлари, пешқадамлари ҳам Ашъарий бўлган. Уларнинг ичидаги Ашъарий бўлмаганлари мужассималарга қўшилган. Айтиш жоизки, мужассималарга қўшилганларнинг энг кўпи Ҳанбалий бўлган».\nАввалги Aшъарий ва Мотуридий мазҳаблари ҳақида ҳамаср уламоларнинг фикрлари (еттинчи мақола)\nКейинги Профессор Роберт Кензи таҳоратли мусулмонлардан нур таралишини аниқлади\nMart 11, 2017\t10,349


Болаларга ўсишга ёрдам 49 — Dilkashradio.com\nБолаларга ўсишга ёрдам 49\nАссалому алайкум хурматли радио тингловчилар. Сиз азизлар билан яна радио тўлқинлари орқали учрашиб турганимиздан бағоят хурсандмиз. Азиз тингловчи бугунги эшиттиришимиз орқали болалар мавзуси тўғрисида сизлар билан гаплашмоқчимиз. Болаларнинг бегонаси бўлмайди деганларидек ҳар бир ота она нафақат ўз фарзанди, балки бошқа болаларнинг тарбияси учун хам маъсулдирлар.\nХозирги замон боласи илгариги болалардан тубдан фарқ қилади. Балки бунинг асосий сабабларидан бири, замоннинг шиддат билан илгарилаб борилаётганидир. Хар бир инсон ўз фарзандига тарбия берганида, ўзи хақида хам ўйлаб кўриши лозим. Доимо фарзандларимизга ниманидир ўргатган пайтимиз, бир савол хар биримизнинг фикримизда бўлиши керак деб ўйлаймиз, яъни мен ўз фарзандимга қолаверса, бошқаларга ўрнак бўла оляпманми деган савол.\nБолалар энг яхши разветкачи десак, хеч хам хато қилмаймиз. Улар доимо катталарнинг хар бир қадамини кузатиб боришади. Натижада эса, ўзларига керакли маълумотларни йғишади. Балки булар яхши маълумотдир, балки салбий, бола учун бу нарсанинг ахамияти йўқ. Хозирги кунда олимлар шуни такидлашяптики боланинг тарбиясига салбий таъсир кўрсатадиган омиллардан энг дахшати бу телевизор экан. Дархақиқат агар ойнаижахонга нигохингизни қаратсангиз, у ердан яхши кўрсатувларни камдан кам топасиз.\nАйниқса хар дақиқаларда қайта ва қайта намойиш этилаётган рекламалар, ва унда намойиш этилаётган спиртли ичимликлардан тортиб, ярим ялонғоч инсонларгача. Келинг азиз тингловчи кўпчилигимиз учун оддий рекламадек бўлиб қолган пиво ичимлиги хақида ўйлаб кўрайлик. Ушбу ичимлик тури телевизор орқали шундай ажойиб тарзда реклама қилинадики, болалар у ёқда турсин, ота оналар хам васваса бўлиши анниқ. Албатта ушбу ичимлик жуда чиройли тарзда реклама қилинганидан сўнг кўплаб болалар татиб кўришни истаб қолишади.\nБир марта татиб кўрилдими, орадан вақт ўтиб яна бошқа хилдаги ичимликни ичиб кўришни истаб қолишига хеч ким кафолат бера олмайди. Азиз ота оналар фарзандларимиз учун қилинган ибодат доимо уларни яхши инсон бўлишига гаровдир. Албатта болаларимизга юқорида айтиб ўтилган ва рекламада намойиш этилаётган махсулотларнинг яхши ва ёмон томонларини тушунтириб беришга эринмаслигимиз керак.\nКелажакда яхши хосил олишни истаган дехқон, доимо ўз экинларини яхши парвариш қилади. Экин то ўзини ушлаб олгунига қадар, уларнинг холидан хабардор бўлиб туради. Эккан уруғи етилиб қушлар чўқиб кетмайдиган ва бегона ўтлар таъсирини ўтқазмайдиган бўлгунга қадар дехқон тиним билмайди. Маълум вақт тер тўкиб мехнат қилгач вақти келиб яхши хосил олади ва ўз мехнатидан рохатланади. Хурматли ота оналар, хар биримизнинг олдимизда болалар тарбияси деган катта вазифа турибди. Ушбу мехнатимиз самарали бўлиши учун, хар биримизга Худованд мададкор бўлсин. Шунинг билан бугунги эшттиришимиз ўз нихоясига етди хайр саломат бўлинглар.\nБолаларнинг ўсишига ёрдам 130\nБолаларнинг ўсишига ёрдам 158


Беҳазил: Саакашвили Украинага 1 апрель куни...\n13.03.2019 11:48 0 1591\nГордоннинг кўрсатувидан скриншот\nМихаил Саакашвили 2017 йили президент (Пётр Порошенко) буйруғи билан Украинадан чиқариб юборилганди. Чегара хизмати унинг 2021 йилгача мамлакат ҳудудига киришини тақиқлаб қўйган.\nГрузиянинг собиқ президенти, Одесса вилоятининг собиқ губернатори Михаил Саакашвили 1 апрель куни Украинага учиб келишини таъкидлади. Ўз сўзини далиллаш учун учун ҳатто телефонидаги авиачиптани ҳам кўрсатди.\n— Бу чиптани олишдан мақсадим шуки, Порошенко сайловда иккинчи босқичга ўтолмайди. Турган гапки, у ютқазганидан сўнг ҳеч бир чегарачи унинг буйруғини бажармайди ва менинг Украинага киришимга тўсқинлик қилмайди, — деди Саакашвили журналист Дмитрий Гордонга берган интервьюсида.\nСиёсатчи Украина келажагига ишонишини, Порошенкосиз Украинани орзу қилаётганини қўшимча қилган.


Февраль ойида Ўзбекистоннинг қайси ҳудудларида энг юқори ишбилармонлик фаолияти кузатилди (+инфографика) - Review.uz\nФевраль ойида Ўзбекистоннинг қайси ҳудудларида энг юқори ишбилармонлик фаолияти кузатилди (+инфографика)\nЎзбекистон Республикаси ҳудудларида ишбилармонлик фаолияти таҳлили ҳар ойда Иқтисодий тадқиқотлар ва ислоҳотлар маркази томонидан тезкор маълумотлар асосида (республиканинг барча соҳалари бўйича ўтказилган мониторинг, Давлат божхона қўмитаси, ДСҚ, МБ ва ЎзРХТБ) ҳисоблаб чиқилади.\nМониторинг натижалари шуни кўрсатдики, жорий йилнинг 1 январидан 28 февралигача бўлган даврда республикада солиқ тушумлари ҳажми ўтган йилнинг шу даврига нисбатан 20,8%га ошган.\nШу билан бирга Сирдарё (52%), Бухоро (45,2%), Наманган (40,6%), Фарғона (40,4%), Қашқадарё (39,8%) вилоятларида ва Тошкент шаҳрида (62%) солиқ тушумларининг сезиларли ўсиши қайд этилди.\nСолиқ тушумларининг ўсиши иқтисодиётдаги ижобий ўзгаришлар, жаҳон олтин бозоридаги нархлар коньюнктураси, солиқ маъмуриятчилиги тизимини такомиллаштириш, жумладан, янги маъмурий воситаларни жорий этиш, жараёнларни рақамлаштириш ва автоматлаштириш, тадбиркорлик фаолиятини қонунийлаштириш ва солиқ қонунчилиги талабларига риоя қилиш тартибини соддалаштириш ҳисобига таъминланди.\nТаҳлил қилинаётган давр учун божхона тўловлари бўйича тушумлар 47,1%га ошди. Даромаднинг энг катта ўсиши Жиззах (3,1 баробар), Хоразм (2,6 баробар), Андижон (2,2 баробар), Қашқадарё (82,8%), Сирдарё (84,3%) вилоятларида кузатилди.\nБожхона тушумларининг ўсиши ташқи савдо айланмасининг ўсиши, мамлакатнинг ишлаб чиқариш қувватларини кўпайтириш, божхона маъмуриятчилиги тартиб-таомилларини соддалаштириш, жараёнларни рақамлаштириш ва автоматлаштириш, шу жумладан божхона органлари томонидан рискларни бошқариш тизимини кенг қўллаш ҳисобига таъминланди.\nДавлат божхона қўмитаси маълумотларига кўра, йил бошидан буён товарлар экспорти ҳажми ўтган йилнинг шу даврига нисбатан 15,4%га ошган. Товарлар экспорт ҳажмининг ўсиши Қашқадарё (89,9%), Фарғона (58,8%), Наманган (46,4%) ва Самарқанд (44%) вилоятларида қайд этилди.\nЎзбекистон экспортининг ўсиши саноат маҳсулотлари, озиқ-овқат маҳсулотлари, кимё ва қишлоқ хўжалиги маҳсулотлари экспортининг ўсиш суръатлари билан изоҳланади.\nЖорий йилнинг 1 январидан 28 февралигача бўлган даврда тижорат банклари томонидан берилган кредитлар ҳажми ўтган йилнинг шу даврига нисбатан 3,8%га ўсди.\nБерилган кредитлар ҳажмининг ўсиши Тошкент (2,1 баробар), Хоразм (26,3%), Фарғона (17,7%), Наманган (17,4%) вилоятларида кузатилмоқда.\nЎзбекистон Республикаси Марказий банки маълумотларига кўра, базис даврда (2021 йил январь ва февраль) иқтисодиётнинг реал секторидаги йирик лойиҳаларга кредитлар ажратилган. Ҳисобот даврида асосан ушбу лойиҳалар учун кредитларни қайтариш бўйича операциялар амалга оширилмоқда.\nТаҳлил қилинаётган даврда Ўзбекистон Республика товар-хомашё биржасида тузилган битимлар ҳажми 46,6%га ўсди. Биржада савдо фаоллигининг сезиларли ўсиши Хоразм (76,3%), Жиззах (53%), Тошкент (51%) вилоятлари, Қорақалпоғистон Республикасида (48,2%) ва Тошкент шаҳрида (92,8%) кузатилмоқда.\nУшбу ҳудудларда тузилган битимлар ҳажмининг ўсиши автомобил бензини, дизел ёқилғиси, қора металлар, пахта толаси, полиэтилен, озуқабоп буғдой, қурилиш материаллари, спиртли ичимликлар ва бошқалар каби товарлар савдосини кўпайтириш орқали таъминланмоқда.\nБу даврда 15 750 та янги тадбиркорлик субъектлари ташкил этилиб, уларнинг энг кўпи Самарқанд (2 121), Андижон (1 598), Тошкент (1 279), Фарғона (1 207) вилоятларида ва Тошкент (2 573) шаҳрида рўйхатга олинган.\nТинчлик ҳақидаги ўйларим


Андрей Канчельскиснинг кечаги гапларига Нўъмон Ҳасановдан жавоб - Zamin.uz\n19:21 / 21.09.2020\n"Навбаҳор" жамоаси бош мураббийи Андрей Канчельскис кеча "Андижон" билан учрашувдан сўнг матбуот анжуманида клубда нима ишлар бўлганини, "Локомотив" билан ўйиндаги ҳолат ачинарли эканлиги ҳақида фикр билдирди.\nБарчангизга маълумки, Андрей Канчельскис касалликдан тузалиб жамоа бошқарувига қайтгунига қадар унинг ёрдамчиси Нўъмон Ҳасанов мураббий сифатида майдонга олиб тушаётган эди. Хўш, аслида нима бўлган эди? Биз бу борада Нўъмон Ҳасановнинг фикрлари билан қизиқдик.\n"Пахтакор" билан ўйинда дуранг ўйнадик, учрашувга жамоани ўзим тайёрладим. Ҳоким "Локомотив" билан ўйинга ҳам ўзингиз тайёрланг деди. Натижада рақибнинг ўйин услуби ва имкониятларидан келиб чиқиб тактика туздим, футболчиларни қайси чизиқларга жойлаштиришни кўриб чиқдим. "Локомотив" билан ўйинга 1-2 кун қолганда Канчельскис Азим Аҳмедовнинг жойини ўзгартиришни айтди. Натижада ўзим истаган таркибни туширмадим. Ўйин давомида амалга ошириладиган заҳираларни ҳам Канчельскиснинг ўзи қўнғироқ қилиб айтиб турди.\nЛекин, кеча матбуот анжуманида бўлмаган гапларни айтгани мени ранжитди. Мен мураббийни ёмонламоқчи эмасман, нима бўлганда ҳам у бош мураббий, мен ёрдамчи. "Локомотив" билан ўйинга битта футболчини жойини ўзгартириш орқали тактика ҳам ўзгариб кетди, футболчиларни руҳияти тушиб кетди.\nМана, "Андижон" билан ўйинга жамоани ўзи тайёрлади, ўзи тактика тузди. Азим Аҳмедовни марказий ҳимояга қўйишимни сабаби, Игорь Голбанни ёнида ўйнайдиган футболчи керак эди. Яъни "Локо"ни ўйин услубидан келиб чиқиб. Биласиз, рақиб сафида Марат Бикмаев ва Темурхўжа Абдухолиқов каби ўта кучли ҳужумчилар ўйнайди. Мақсад уларнинг бемалол ўйнамаслигига қаратилган эди.\nБитта футболчини жойи алмашиши кўп нарсани ўзгартириб юборади. Марказий ҳимояда эса муаммоларимиз бор эди. "Андижон"ни юта олмадик, шундай бўлсада "Локомотив" билан ўйинни кавлаштириб кераксиз гапларни айтиш шарт эмас эди. Ҳозир айбдор мен бўлиб қолаётганим тушунарсиз ҳолат. Ҳар қандай ҳолатда ҳам эркакларча иш тутиш керак", - дейди Нўъмон Ҳасанов. «Замин» янгиликларини «Вконтакти»да кузатиб боринг\nАндрей Канчельскис "Машъал"дан учралган мағлубиятга қандай изоҳ берди?\n24-08-2020, 10:35, Спорт\nКейинги йил "Навбаҳор"га янги мураббий келади? Андрей Канчельскис муносабат билдирди\n25-11-2019, 00:17, Спорт\n19-05-2019, 12:45, Спорт\nАндрей Канчельскис “Навбаҳор”нинг сафардаги мағлубиятлари ечимини топмоқчи\n7-10-2018, 18:43, Спорт\nАндрей Канчельскис «Навбаҳор»нинг янги мураббийи сифатида таништирилди (фото)\n7-10-2018, 17:30, Спорт


Абдужамол Исроилов, Дамир Низанов ва Жавоҳир Қаҳрамонов “Динамо”ни тарк этишди\n15 июль, 2017, 15:35\n11 июль кунидан Чимён тоғли ҳудудида ўқув машғулот йиғинига киришган «Динамо» жамоасининг иккинчи даврага тайёргарлиги қизғин давом этмоқда. Бу ҳақда клуб расмий сайти хабар бермоқда.\nМураббийлар футболчиларнинг жисмоний ҳолатини яхшилаш борасида алоҳида ишлар олиб боришмоқда. Биринчи даврани ижара асосида жамоада ўтказган Абдужамол Исроилов («Нефтчи»), Дамир Низанов («Нефтчи»), Жавоҳир Қаҳрамонов («Бунёдкор») ҳозирда клуб ихтиёрида эмас.\nБиринчи даврани «Сурхон» клуби сафида ижарада ўтказган Жонибек Кўчимов яна «Динамо» ихтиёрига қайтарилди. Шунингдек, «Олмалиқ»дан Муҳаммад Исаев, «Металлург»дан Дониёр Исмоилов сингари ёш ярим ҳимоячилар келиб қўшилган.\nЭслатиб ўтамиз, «Динамо» 20 июлдан Тошкентда назорат баҳсларига киришади. Дастлабки учрашув шу куни «Навбаҳор» жамоасига қарши ўтказилади.\n«Динамо» Ўзбекистон Кубоги ярим финали доирасида 31 июль куни «Бунёдкор»/«Нефтчи» жуфтлиги ғолибига қарши сафарда ўйин ўтказса, 5 август куни олий лига 16-тури доирасида Самарқандда «Металлург» жамоасини қабул қилади.


Ўзбекистон: Наманган вилоятидаги энг йирик корхоналардан бири банкрот деб топилган - Фарғона.Ру ахборот агентлиги\n02:34 msk, 14 Июль 2020\n23.04.2007 16:10 msk\nНаманган вилоят хўжалик суди Фарғона водийсидаги энг йирик корхоналардан бири – Наманган текстиль комбинатини банкрот деб топди. Ўзбекистон республикаси президентининг 2007 йил 12 апрелида чиққан 330-сонли қарори асосида “НаманганТекстиль” очиқ турдаги ҳиссадорлик жамиятини сотиш бўйича тендер эълон қилинган.\n“НаманганТекстиль” ОҲЖ Наманган вилоятидаги энг йирик корхона бўлиб ҳисобланади. Комбинатнинг ишлаб чиқариш биноларининг ўзиёқ эллик беш гектар майдонда жойлашган. Корхонада Наманган шаҳри ва шаҳарга яқин жойлардан бўлган жойларда яшовчи беш мингдан зиёд киши ишлаган.\nКорхонадаги дастгоҳларнинг кўпи комбинат эндигина қуриб битказилган пайтда - 1967 йилда ўрнатилган. Постсовет замонида “Ипак газламалар комбинати” (ИГК) сифатида машҳур бўлган бу корхона вилоятда ишлаб чиқариш пешқадами бўлиб ҳисобланар ва собиқ СССРнинг барча мамлакатларига маҳсулот етказиб берарди. Бироқ мустақил Ўзбекистон расмийларининг “оқилона иқтисодий сиёсати” натижасида сўнгги йилларда комбинатда ишлаб чиқарилувчи маҳсулот ҳажми кескин камайиб кетган.\nКорхона тўхтаб қолмасин учун бу ерда ип газлама ишлаб чиқаришга ўтилиб, тўқимачилик саноати йўлга қўйилган. Бироқ ишлаб чиқарилаётган маҳсулот сифатининг пастлиги ҳиссадорлик жамияти қарзларининг ошиб кетишига олиб келган. Хом ашё – пахта толаси олиш бўйича ҳам муаммолар пайдо бўлган. Аммо, шунга қарамасдан, комбинат маҳсулотига маҳаллий аҳоли орасида талаб катта эди. Наманганликларнинг ип газламаси қўшни Қирғизистоннинг Ўш вилоятида жойлашган Қорасув бозоридаги Хитой газламаларидан кўра сифати яхшироқ эди.\nМустақил экспертнинг фикрича, комбинатни сунъий равишда синишга олиб келганлар. Мамлакатда бу каби объектлар ҳисобига маблағни нақд пулга айлантириш амалиёти кенг кўламда қўлланила бошлади. Ортида куч ишлатар тузилмалари ва ҳуқуқ-тартибот идораларининг раҳбарлари турган ҳар хил фирмалар корхоналарнинг раҳбарлари билан тил бириктирган ҳолда турли-туман молиявий қаллобликларни ўйлаб топганлар, бунинг натижасида комбинат ҳисоб рақамларида турган жуда йирик миқдордаги маблағлар сув қилинган.\n“НаманганТекстиль” ОҲЖнинг аввалги бош директори ўтган йилиёқ қочиб кетганди. Унга йирик миқдордаги пул маблағларини ноқонуний ўзлаштирганлик айби қўйилган, камомад бир неча миллиард сўмни ташкил қилганди. Бироқ у Наманганга қайтиб, етказилган зарарни қоплаганидан кейин уни тинч қўйгандилар.\nШундан сўнг комбинат газлама ишлаб чиқармасдан, узоқ вақт туриб қолганди. Сўнгги пайтларда фақат икки тўқимачилик фабрикасигина ишлаганди. Бироқ улардан олинган фойда билан улкан корхона харажатларини қоплашнинг имкони бўлмаган. Шунда вилоят хўжалик суди қарорига мувофиқ “НаманганТекстиль” ОҲЖни моддий жиҳатдан соғломлаштириш мақсадларида 2006 йилнинг 7 февралидан тортиб комбинатда ташқи бошқарув жорий этилган. Комбинатга шу пайтгача нисбатан муваффақ билан ишлаб келаётган корхона - Наманган нотўқимачилик материаллари комбинатини бошқариб келган кишини бошқарувчи этиб тайинлаганлар.\nТасдиқланган янги бизнес-режага биноан “НаманганТекстиль” корхонаси томонидан “Ўзбекпахтасаноат” ҳиссадорлик ширкатидан беш минг тонна пахта толаси сотиб олинган. Қисқа вақт ичида комбинат томонидан 3663 тонна йигирилган ип, 11.824 минг погонометр йигирилган ип хом ашёси, 11.483 минг погонометр тайёр газлама ишлаб чиқарилган.\n130,3 минг долларлик маҳсулот экспортга чиқарилган, ички бозорда эса 15 миллиард 716 миллион сўмлик маҳсулот сотилган. Аммо шу маблағлар ҳам қарзларни тўлаш учун кифоя қилмаган. Бундан ташқари, Ўзбекистон Миллий банки корхонани янги дастгоҳлар билан жиҳозлаш учун кредит ажратган ва эндиликда ҳиссадорлик жамияти кредиторларга жарима пуллари билан қўшиб ҳисоблаганда 45 минг доллар қарз бўлиб қолган. Бу ҳақда Наманган вилоят телевидениесининг рус тилида чиқувчи “Аср” ахборот дастурида хабар қилинган.\n2006 йилнинг июнь ойида “НаманганТекстиль” ОҲЖ кредиторлари корхонани банкрот деб топиш ҳақидаги ариза билан хўжалик судига мурожаат қилганлар. Суд корхонанинг тўрт ойлик фаолиятини ўрганиб чиқиб, ҳиссадорлик жамияти ҳатто тўла қувват билан ишлаган тақдирда ҳам ўн икки ой ичида қарзларни тўлай олмаслигини ҳисобга олиб, корхонани банкрот деб эълон қилган.\nКорхона ёпилганлиги муносабати билан ишчиларга икки ойлик маош миқдорида товон пули тўланган. Жорий йилнинг июнь ойигача комбинат сармоя ётқизиш ва янги технологияларни қўллаш йўли билан тўла қувватда ишлай бошлаши керак, энг асосийси – корхона ишсиз қолган ходимларни иш билан таъминлаши лозим.


2021 йил 18-апрел 05:39 (GMT+5)\nUZEX ҳафталик дайжести (15 – 21 март)\nЎтган ҳафта давомида, яъни 15 – 21 март кунлари "Ўзбекистон республика товар-хом ашё биржаси" АЖнинг барча савдо платформаларида 1 623,9 млрд сўмлик товарлар сотилган бўлиб, бу аввалги ҳафтага нисбатан 8,9% га кўпдир.\nБиржа фаолиятини янада ривожлантириш бўйича Президент Қарори қабул қилинди\nНоҳалол тадбиркорлик субъектлари томонидан ички бозорда юқори ликвидли ва монопол маҳсулотларнинг нархларини сунъий ошириш, танқислик ва ажиотаж талабни вужудга келтиришга йўл қўймаслик, тақсимлаш тизими элементларини тугатиш ҳамда биржа савдосини янада фаоллаштириш мақсадидаЎзбекистон Республикаси Президентининг“Юқори ликвидли ва монопол товарларни сотиш жараёнларига бозор механизмларини жорий этишни давом эттириш чора-тадбирлари тўғрисида”гиҚарори қабул қилинди.\nUZEX ҳафталик дайжести (9– 14 март)\nЎтган ҳафта давомида, яъни 9 – 14 март кунлари "Ўзбекистон республика товар-хом ашё биржаси" АЖнинг барча савдо платформаларида 1 490,8 млрд сўмлик товарлар сотилган бўлиб, бу аввалги ҳафтага нисбатан 11,2% га кўпдир.\nНавоий вилоятида ёшлар ва тадбиркорлар билан навбатдаги учрашув ўтказилди\nЖорий йил 12 март куни Навоий шаҳрида Ўзбекистон республика товар-хом ашё биржаси вакилларининг ёшлар ва тадбиркорлар билан навбатдаги учрашуви ўтказилди.\nДавлат харидлари бўйича матбуот анжумани ўтказилди\nЖорий йил 9 март куни Миллий матбуот марказида “Ўзбекистон республика товар-хом ашё биржаси” АЖ томонидан “Давлат харидлари тизимини такомиллаштириш ва шаффофлигини ошириш” мавзусида матбуот анжумани ўтказилди. Мазкур анжуман марказий телеканаллар орқали тўғридан-тўғри эфир орқали трансляция қилинди. Йиғилишда Ўзбекистон Республикаси Молия вазирлиги вакиллари ҳам иштирок этдилар.\nUZEX ҳафталик дайжести (1 – 7 март)\nЎтган ҳафта давомида, яъни 1 – 7 март кунлари "Ўзбекистон республика товар-хом ашё биржаси" АЖнинг барча савдо платформаларида 1 340,1 млрд сўмлик товарлар сотилган бўлиб, бу аввалги ҳафтага нисбатан 14,3% га камдир.\nUZEX биржаси ташаббуси билан 8 мартга бағишлаган регби мусобақаси ўтказилди\nЎзбекистон регби федерацияси "Ўзбекистон республика товар-хом ашё биржаси" АЖ ҳамкорлигида 2021 йил 6-7 март кунлари Халқаро хотин-қизлар куни байрамига бағишланган U-18 регби мусобақаси ташкил этилди.


Мешит имамы: «Әўле басына барып мал сойыў әдепсизлик ҳәм ден саўлыққа зыян» » Informaсiyalɩq portal\nӘлбетте, зыяратлаў үлкен саўап әмеллерден есапланады. Буның ушын бизиң ҳәр биримиз зыяратлаўдың бәрше қағыйдаларына бойсынып, әмел етсек ғана саўапқа ерисемиз. Пайғамбарымыз: «Әй үмметим, қәбирлерди зыяратлаңлар. Себеби, қәбирлерди зыяратлаў сизлерге ақырет күнин еслетеди»,-дейди.\nБүгинги күнде зыяратқа барғанда ақыретти еслеп емес, ал, байрам яки той бәзимине баратырғандай болып, ҳәдден тысқары бары-жоқ кийимлеримизди кийип, айырым жағдайларда болса, ярым жалаңаш кийимлер, келте юбкалар, ер адамлар дизесине келмейтуғын келте шалбарлар кийип келеди. Бул олардың усылайынша барыўы, ең әўели сол жердеги зыяратшылардың өмирден көз жумған анасы яки атасы ямаса сол жердеги қайтыс болып кеткен ағайнине деген ҳүрметсизлиги, қалаберсе зыяратшының әдепсиз екенлигиниң белгиси.\nСоның менен бирге, қәбирстанға барып аўқат жеў, ол жерге ийис шығараман деп шелпеклер апарыў, қәбирстанға мал апарып, өзиниң сойған малын өзи жеп қайтыў ҳәрекетлери үлкен әдепсизлик. Бундай ислерди ислеў бириншиден ысырапгершилик болса, екиншиден медициналық тәрептен туўра келмейди.\nҲәзирги ўақытта илимниң раўажланыўы соны көрсетпекте, адам өлгеннен кейин, оның ишиндеги пайдалы болсын, пайдасыз болсын майда бактериялар жер бетине, айырым ўақытлары ҳаўаға тарқайтуғынлығын көрсетпекте.\nЕгер биз сол жерде аўқатланатуғын болсақ, бизге де әлбетте, өз тәсирин тийгизбей қалмайды. Ол жердеги ысырап ҳаққында сөз ететуғын болсақ, шелпек, баўырсаққа усаған майлы нан түрлери қатып қалып, оның усақлары аяқ асты болып атыр. Биз усындай ислерди даўам еттирсек зыяратқа барып саўап емес, гүна арқалап қайтамыз.\nОның орнына писирген ҳәр қандай садақамызды жетим-жесирге, кем тәмийинленген шаңарақларға берип, соның саўабын қәбирдеги жатырған ағайинимизге бағышласақ, ҳақыйқый саўапқа ерисемиз. Соның менен биргеликте қәбирлерди айланып таўап етиў, топырақларын маңлайымызға сүртиў, қәбирди сүйиўге усаған нәрселер де динимизде қайтарылған жаман иллетлер болып табылады.\nЕслеў ҳәм қәдирлеў күнинде еткен зыяратыңыз қабыл болсын!\nАбдулмажит ХОЖАМЕТОВ, Нөкис қаласы, Қызкеткен елаты\n«Аллаҳберди Азиз» жәмәәтлик мешити имамы\nҚойымшылықты зыяратлаўдың тәртиби: «Қәбирстанға барып жанлық сойыўға жол қойылмайды»скачать dle 10.6фильмы бесплатно\n10-05-2017, 17:53 |\nҚойымшылықты зыяратлаўдың тәртиби: «Қәбирстанға барып жанлық сойыўға жол\nМал да, таўық та баққанға питеди


Ким мўмин ҳолида яхши амаллардан қилган бўлса, зулмдан ҳам, нуқсондан ҳам қўрқмас», деб айт.\nШундай қилиб, Биз уни арабий Қуръон этиб нозил этдик. Шоядки тақво қилсалар ёки уларда эслаш пайдо қилса, деб унда қўрқинчли ваъдаларни баён қилдик. (Ушбу арабий Қуръонда кўплаб қўрқинчли ваъдаларни ҳам баён этдик. Бундан мақсадимиз, шояд одамлар тақво қилсалар, куфр ва ёмонликлардан сақлансалар, қўрқинчлик ваъдалардан эслатма олсалар.)\nҲақ Подшоҳ–Аллоҳ олий бўлди. Сенга ваҳийи битгунча Қуръон (тиловати)га ошиқма ва: «Роббим, илмимни зиёда қилгин», дегин. (Пайғамбаримиз (с. а. в.) унутиб қўйишдан хавфланиб, ваҳий тушган пайтида Қуръони Карим оятларини Жаброилга алайҳиссалом қўшилиб, ўқиб турар эдилар. Бу эса, қийинчилик туғдирарди. Яъни, эй Муҳаммад, Жаброил ваҳийни сенга охиригача ўқиб бермагунича, Қуръонни тиловат қилиб, оятларни ўқишга шошилма. Олдин Жаброил тўлиқ ўқиб берсин, кейин сен ўқийсан.)\nБатаҳқиқ, илгари Биз Одам билан аҳдлашган эдик. Лекин у унутди. Унда азму қарор топмадик. (Биз қадимда Одам билан буйруққа бўйсуниш–дарахтдан емаслик ҳақида аҳдлашган эдик. Аммо Одам аҳдни унутди ва дарахтдан еб қўйди. У шайтоннинг иғвосига сабр қила олмади. Азму қарорида турмади.)\nБиз фаришталарга: «Одамга сажда қилинг», деганимизда, улар сажда қилдилар. Магар Иблис бош тортди.\nБас, Биз: «Эй Одам, албатта, бу сенга ва жуфтингга душмандир. Яна у икковингизни жаннатдан чиқариб, бадбахт бўлиб қолмагин.\nАлбатта, сен у ерда оч-яланғоч қолмассан. (Яъни, жаннатда доимо сенинг қорнинг тўқ, устинг бут бўлади.)\nАлбатта, сен у ерда ташна ҳам бўлмассан, иссиқда ҳам қолмассан», дедик.


5 апрель, 2019, 16:36\nТеглар:Умид Аҳмаджонов | ОФК\n6 апрель куни ОФК штаб-квартираси жойлашган Малайзиянинг Куала-Лумпур шаҳрида Осиё футбол конфедерациясининг (ОФК) 29-Конгресси бўлиб ўтади. Унда кун тартибига қўйиладиган асосий масала 2019-2023 йиллар учун ташкилотнинг янги раҳбарини сайлаш бўлади. ОФК президентини сайлаш жараёнида ташкилотга аъзо 47 мамлакат федерацияларнинг вакиллари овоз беришади.\nЎзбекистон Миллий олимпия қўмитаси президенти, Ўзбекистон футбол ассоциациясининг биринчи вице-президенти, Марказий Осиё футбол ассоциацияси (МОФА) презиенти Умид Аҳмаджонов мазкур Конгрессда иштирок этиш учун Куала-Лумпур шаҳрига жўнаб кетди. Бу ҳақд МОҚ расмий сайти хабар тарқатмоқда.\nАйни пайтга келиб, ОФК президентлигига номзодлар орасида фақатгина ташкилотнинг амалдаги раҳбари Шайх Салмон бин Иброҳим Ал-Халифа номзоди қолган. Даставвал бу лавозимга даъвогарлар сони 3 нафар эди: Шайх Салмон Иброҳим бин Халифа (Баҳрайн), Сауд Ал Моҳаннади (Қатар) ҳамда Муҳаммад Ал Ромаити (БАА).\nШунингдек, эртангги Конгрессда ОФК вице-президентлигига, ФИФА консуллигига, ОФК эркаклар ва аёлар ижроқўмига ҳам сайловлар бўлиб ўтиши белгиланган.\nОФК президенти Умид Аҳмаджоновга миннатдорчилик билдирди\nТошкентда Осиё футбол конфедерацияси Ижроқўмининг навбатдаги йиғилиши бошланди


Хабар берилишича, смартфонга 2600 мА-с ли аккумулятор ўрнатилади. Бу Samsung Galaxy S5’даги аккумулятор ҳажмидан кичикроқ, Galaxy S5’да 2800 мА-с ли аккумулятор ўрнатилган.\nХабарларга кўра, Samsung Galaxy S6 ҳам iPhone 6 каби ингичка бўлади, яъни унинг қалинлиги 6,9 миллиметрни ташкил қилади. Кўринишидан, айнан шунинг учун ҳам кичиқроқ ҳажмдаги аккумулятор ўрнатишга қарор қилинган. Samsung Galaxy S6 смартфони\n5,1-дюймли QHD кўрсатиш қобилиятига эга бўлган Super AMOLED-дисплейи, саккиз ядроли Samsung Exynos 7420 процессори, 3 ГБ тезкор хотира ва 20-Мп ли асосий камера билан жиҳозланади. Samsung Galaxy S6 уч хил – 32, 64 ва 128 ГБ ички хотира билан жиҳозланган кўринишда тақдим этилади. Бир вақтда Samsung Galaxy S6 смартфонининг букилувчан экранли кўриниши ҳам тақдим этилиши кутилмоқда.


ИЛҒОР ВА ИЖОДКОР УСТОЗ » "Оқдарё овози" газетаси\nИЛҒОР ВА ИЖОДКОР УСТОЗ\nНигора Камолова ўзининг педагоглик фаолиятини 2002 йилдан 2005 йилгача тумандаги 30-мактабда бошлаган. 2005 йилдан 45-ИДУМда бошланғич синф ўқитувчиси бўлиб ишлай бошлади. Нигора Камолова иш фаолияти давомида ўзининг иқтидори ва салоҳияти билан туман, вилоят миқёсида ўтказилган бир қанча "Кўргазмалар кўрик-танлови"да фахрли 1-ўринларни олган. У ўзининг "Тайёрлаш - амалда қўллаш" методи орқали очиқ дарслар ўтказди.\nБугун устозлар ичидан устоз бўлиб етишиб чиқаётган Нигора Камолова ҳақида сўз юритмоқчиман. 2016-2017 йиллари туман халқ таълими бўлими бошланғич синф ўқитувчиларининг методисти вазифасига ишга келган кезларимдаёқ бу ўқитувчи диққатимни тортган эди. Туман миқёсида бошланғич таълим ўқитувчилари ўртасида "Кўргазмалар танлови"ни ўтказаётган эдик. Ўзига хос тиришқоқлиги, ҳаракатчанлиги ва кўргазмага тайёрлаб келган ижодий ишлари билан ўз касбига меҳр қўйган, келажакда эса етук кадр бўлиб етишишига кўзим етиб, унинг тайёрлаб келган кўргазмасидаги айрим камчиликларни ётиғи билан тушунтирдим. Эртаси куни камчиликларини тузатибгина қолмасдан, балки, янги ғоя қўшиб олиб келибди. Ёш ўқитувчи билан дилдан суҳбатлашдик ва унга керакли методик тавсия ва маслаҳатларимни бердим. Доимий изланишда бўлган, ўз устида тинимсиз ишлаган ўқитувчи вақти келиб, албатта устозларнинг устози даражасига етишишини тушунтирдим ва унга ишонч билдирдим.\nНигора Камолова ўша йили бошланғич синф ўқитувчиларининг Август шўъба йиғилишига тайёргарлик жараёнида маъруза тайёрлади. Шу йили ўқув Дастури янгиланди, ўқитувчиларга тренинг машғулотларини ўтказиш мақсадида ёрдамчи тренинг этиб вазифалар бердим. У жуда кенг қамровдаги машғулотни муваффақиятли даражада ўтказишга эришди. Туман бошланғич таълим ўқитувчиларининг навбатдан ташқари методбирлашма йиғилиши 45-ИДУМда ташкил этилди. Нигора Камолова туман миқёсида очиқ дарс машғулотини ўтказиб берди. Ўтказилган дарс машғулоти таҳлил қилинганда унинг ўқувчилари билимли, оғзаки нутқи яхши ривожлантирилган, одоб-ахлоқ қоидалари ва ўзаро ҳамжиҳатлик руҳлари сингдирилганлиги, дарси яхши кўрсаткич берганлиги айтилди. Устоз ўқитувчилар томонидан тегишли методик тавсиялар берилди.\n2021 йилда ПИРЛС халқаро тадқиқотларига иштирок этиш учун тайёргарлик кўриш мақсадида вилоят семинари туманда ўтказилиши белгиланди. Ўзим матнни ўқиб тушуниш бўйича маъруза тайёрладим, Н.Камоловага 4-синф дарслигидан "Жалолиддин Мангуберди" мавзусида топшириқ саволлари тузиб очиқ машғулот ўтиб бериш вазифасини юкладим. Топшириқларни қайта-қайта кўриб чиқиб, мустаҳкамлаб, машғулотни вилоятимиз туманларидан келган ўқитувчиларга кўрсатиб берди. Шу билан у тўхтаб қолмади. Вилоятда таянч мактабларни ташкил этиш бўйича тренингларни тайёрлаш курсида ўқиди, ўқувчиларни ота-оналари билан ишлади ҳамда яна навбатда бўлиб ўтган вилоят семинаридаги "Машғулот дарси"да ота-оналар билан ишлаш жараёнини амалий тарзда ўз тажрибаси мисолида кўрсатиб берди. Пандемия сабаб Онлине тарзда фаолият юритилган кезларда "ЗООМ ПЛАТФОРМАСИ" орқали йиғилишларда туман ўқитувчиларига дарсликдаги янгиликлар ва ўзгаришлар бўйича маълумотларни етказиб беришда ҳам бор билим ва тажрибасини ишга солиб, фаол иштирок этди.\nЖорий ўқув йилида "Миллий ўқув дастури"ни амалиётга татбиқ этиш бўйича ташкил этилган ўқувларда ҳам фаол иштирок этиб, махсус "Сертификат" олиб, таълим соҳасидаги янгиликларни ўқитувчиларга илғор иш тажрибалардан фойдаланиб етказишда унинг ҳам ўз ўрни бўлди. У тренинг ўқитувчи сифатида ҳам вилоят халқ таълими ходимларини қайта тайёрлаш ва малакасини ошириш ҳудудий маркази устозлари ҳамкорлигида, устозлар кўрсатмалари ва тавсиялари асосида тингловчилар билан ўзаро илғор иш тажриба алмашиш мақсадида тренинг машғулотини ўтказди. Шу йили Нигора Камолованинг иш тажрибаси Вилоят халқ таълими бошқармаси бошланғич таълим йўналиши бўйича ўқув методик кенгаши томонидан вилоят миқёсида оммалаштирилди.\nЎз касбининг фидойиси бўлган, тиришқоқ, бугунги кун илғор иш тажрибасига эга бўлган устозимизнинг келгуси ишларига омадлар ёр бўлсин, деймиз.\nтуман ХТБ бошланғич таълим


«Агар Аллоҳ бу умматни азоблашни хохлагнида эди. Уларга Рамазон ойи ва Ихлос сурасини ато қилмас эди». (Хазрати Али р.а) Тасаввур қилинг хонадонимизга мехмон ташриф буюрмоқчи.\nМехмон қанча узоқдан келса шунча қадрли бўлади. У бизнинг севимли кишимиз, қадирдонимиз, бирга ўқиган дўстимиз ёхуд бир қанча вақтдан буён хонадонимизга ташриф буюриши интизорлик билан кутилаётган энг қадрли кишимиз. Биз у мехмоннинг кўнглини олишни ҳар чорасини излаймиз. Ўзгача бир хурсандчилик, завқ,шавқ, ўзгача бир иштиёқ билан, мехмонни муносиб кутиб олишга таёргарлик кўрамиз. Уйимизни саранжом-саришта қилиб тозалаймиз. Дарстурхонга тортилган нозу-неъматларни дид билан безаймиз ва яна қайта кўздан кечирамиз. Ҳар бир нарсага алоҳида эътибор қиламиз, токи бирор нарса мехмоннинг кўнглига тегмасин деймиз. Ҳаттоки мехмон келишига поёндозлар солиб кутиб оламиз. Зеро мехмондўстлик халқимизнинг қон- қонига азал-азалдан сингган яхши хислат ва муқаддас динимиз кўрсатмаси экани барчамизга маълум.\nАбу Ҳурайра р.а дан ривоят қилинади: Росулуллоҳ саллоллоҳу алайҳи вассаллам “Ким Аллоҳга ва охират кунига иймон келтирса қўшнисига озор бермасин. Ким Аллоҳга ва охират кунига иймон келтирса мехмонни хурмат қилсин. Ким Аллоҳга ва охиратга иймон келтирса яхши гапларни айтсин ёки жим турсин” дедилар. Пайғамбаримиз с.а.в.нинг ушбу хадисларига мувофиқ бизнинг халқимиз мехмондўст, ҳамиша мехмоннинг хурматини, иззатини жойига қўйиб келган.\nМехмон биз учун қанча қадрли бўлса таёргарлик ҳам шунга яраша бўлади. Яқинлашиб келаётган Рамазон ойи ҳам аслида бизлар учун мехмон. У ҳам узоқда, бир йилда бир келади. Рамазон мехру-мурувват, хайру-саховат ойи. Рамазон қалб, рух ва жасадимиз покланадиган ой. Рамазон ойи дуоларимизнинг ижобат бўладиган, қадр кечаси, таровех намозларию, хатми Қуръонлар баракаси, рўзадорни ифторлантиришнинг савобидан бахраманд бўладиган, хайрли амалларимиз учун савоблар, ажрлар, кўпайтириб бериладиган фазилатли, баракотли ой. Зеро Пайғамбаримизсаллоллоҳу алайҳи вассаллам “Агар умматим Рамазон ойида улар учун қанча фазилатлар борлигини билганларида эди, йилнинг ҳаммасини Рамазон бўлишини хохлар эдилар” деганлар. Хўш, биз Рамазон ойини кутиб олиш учун қандай таёргарлик кўрдик. Ифторлигу, сахарлик учун озуқа жамлашимиз, бозордан турфа ҳил меваларни сотиб олиб музлатгични тўлдириш, ифторга қандай таом ейиш, сахарликка қайси таомни таёрлашлик, ҳақида ўйлаётган бўлсак бу Рамозон ойига таёргарлик дегани эмас. Рамазон ойга таёргарлик , аввало қалбни поклаш, агар бир бири билан аразлашган, жанжаллашган кишилар бўлса, гина ва хусуматларини унутиб бир бири билан ярашиш, қўни-қўшни, маҳаллада, қариндошлар орасида ёрдамга мухтожларга мурувват кўрсатиш, ёдам қўлини узатиш, қариндошларга силаи раҳм қилиш, беморларни зиёрат этиш, етимлар бошини силаш, ёлғиз кексалар, ногиронлар ҳолидан хабар олиш, савобли ишларга шошилишлигу, барча гуноҳ ишлардан ўзини тийиш, бировнинг дилига озор етказиб қўйишдан, бировнинг хаққига тажовуз қилишдан сақланишлик каби ишларни амалга ошириш билан бўлади. Ана шунда биз Рамазон ойини муносиб кутиб олишга тайёргарлик кўрган бўламиз. Ана шунда Рамазон ойидаги барча баракотлару, фазилатлардан бахраманд бўламиз. Рамазон ойи покланиш ойи экан, келинг азиз юртдошлар аввало қалбимизни поклайлик. Агар қалбимиз пок бўлса бошқа аъзоларнинг гуноҳ қилишига имкон бермайди. Чунки қалби покиза одамдан диомо яхшилик умид қилинади. Аллоҳ барчамизни Рамазон ойидаги фазилатлардан бебахра қолдирмасин. (Омин)\n/ Рамазон ойига қандай тайёргарлик кўрдингиз?


Шавкат Мирзиёев «Боинг – фуқаро самолётлари» компанияси президенти билан учрашди - Уч илдиз\nУлуғвор ишлар этмоқда давом!\nЎзбекистон 20:34 7652\nЎзбекистон Республикаси Бош вазири Шавкат Мирзиёев 7 сентябрь куни «Боинг – фуқаро самолётлари» компанияси президенти Рэймонд Коннерни қабул қилди.\nЎзбекистон Республикасининг Биринчи Президенти Ислом Абдуғаниевич Каримов вафоти муносабати билан Рэймонд Коннер «Boeing» компанияси номидан Ўзбекистон ҳукумати ва халқига чуқур ҳамдардлик билдирди.\n«Boeing» компанияси билан фуқаро авиацияси соҳасида эришилган юқори даражадаги ўзаро манфаатли ва узоқ муддатли ҳамкорлик мамлакатнинг биринчи президенти Ислом Каримов қўшма лойиҳаларни ҳар томонлама қўллаб-қувватлагани самараси экани таъкидланди.\nБугун «Boeing» компанияси Ўзбекистоннинг йўловчи ташийдиган замонавий самолётлар етказиб бериш, улардан фойдаланиш ва хизмат кўрсатиш борасидаги ишончли ҳамкори ҳисобланади. «Ўзбекистон ҳаво йўллари» миллий авиакомпанияси айни пайтда 15та «Boeing» самолётидан фойдаланмоқда. Миллий авиакомпания томонидан амалга оширилаётган барча ташувларнинг ярмидан кўпи айнан ушбу ҳаво лайнерлари ҳиссасига тўғри келмоқда ва бу авиакомпаниямизнинг минтақадаги йирик ҳамда жадал ривожланаётган авиакорхоналардан бири сифатидаги ўрнини мустаҳкамлашда алоҳида аҳамият касб этмоқда.\nЎзбекистон мустақиллигининг 25 йиллиги арафасида миллий авиакомпания самолётлари сафига энг замонавий ва шинам «Boeing 787 Dreamliner» ҳаво кемаси ҳам қўшилди. Мазкур лайнер шу йилнинг 5 сентябридан Урганч, Бухоро ва Нукус шаҳарларига дастлабки парвозларни амалга оширган бўлса, келгуси ҳафтадан халқаро авиайўналишларга қатнай бошлайди. Жорий йилнинг ноябрь ойида эса Ўзбекистонга иккинчи «Dreamliner» келтирилади.\nЎзбекистонда, жумладан, миллий авиакомпания ўқув-машғулот марказини комплекс тренажёр ускуналари билан таъминлаш орқали учувчи ва мутахассислар тайёрлаш бўйича ҳамкорликда самарали ишлар олиб борилмоқда.\nШу йилнинг январь ойида янги қўшма лойиҳа – «Uzbekistan Airways Technics» авиакорхонаси базасида замонавий самолётлар конструкциясининг йирик композит материалларини таъмирлаш бўйича минтақавий марказ ишга туширилди.\nРэймонд Коннер қўшма лойиҳалар қўллаб-қувватланаётгани учун самимий миннатдорлик билдирди ва у раҳбарлик қилаётган компания ўзбекистонлик ҳамкорлар билан ўзаро манфаатли ҳамда самарали ҳамкорликни давом эттиришга тайёр эканини таъкидлади.\nИсроиллик конференция иштирокчилари Тошкентда\nNext story Саводхонлик — дунё муаммоси…\nPrevious story Орзулар қанотида


Аксириш атрофдагиларга аввал ўйлангандан кўра кўпроқ хавф солиши мумкинлиги маълум қилинди. Аксиришда атрофга чиқадиган суюқлик томчилари 7-8 метргача учиб, ҳавода аввал ҳисоблангандан кўра кўпроқ қолади.\nМассачусетс технологик институти физиги Лидия Буруиба Journal of American Medical Association нашрида чоп этилган мақоласида аксиришда ҳосил бўладиган томчиларнинг тарқалиши моделини баён қилган.\nУшбу янги маълумотлар COVID-19 ва бошқа вируслар тарқалиши олдини олиш учун эҳтиёт чораларини янада мукаммаллаштиришга имкон беради.\nОлима томонидан олинган маълумотлар илмий муҳитда аксириш ҳақида юрадиган тасаввурлардан фарқ қилади. Аниқланишича, оғиз ва бурундан ташқарига отилиб чиқадиган суюқлик томчилари манбадан 7-8 метргача тарқалади ва ҳавода аввал тахмин қилингандан анча узоқроқ қолади. Бу эса коронавирусда сақлаш тавсия қилинадиган ижтимоий масофалашувни қайта қўриб чиқишга ундайди.\nҲозирда ҳаво-томчи йўли билан тарқаладиган инфекциялар олдини олишдаги кўп тавсиялар 1930-йилларда Уильям Ф.Уэллс ўтказган тадқиқотларга асосланади. Силнинг тарқалишини ўрганган Уэллс аксиришда ҳосил бўладиган томчиларни шартли равишда икки турга – йирик ва майдага бўлиш мумкинлигини айтган. Йирик зарралар узоқроққа учиши, бироқ ерга тезроқ тушиши, майдалари эса кичик масофага учиб, ҳавода кўпроқ қолиши тахмин қилинган.\nЖаҳон соғлиқни сақлаш ташкилоти Уэллснинг ҳисоблашлари негизида касаллардан бир метр, АҚШнинг касалликлар назорати ва профилактикаси марказлари эса 2 метр узоқроқ қолишни тавсия қилади. Бироқ янги тадқиқот бу тавсияларни савол остига қўяди.\nБуруиба йўталиш ёки аксириш вақтида оғиздан чиқадиган суюқлик томчилари қандай масофага тарқалишини аниқлаш учун аксириш жараёнини тасвирни сониясига 2 минг кадр частота билан ёзувчи юқори тезликдаги камера ёрдамида қайд қилган. Бу эса томчилар тарқалиши масофаси нафақат уларнинг ўлчамига боғлиқлигини аниқлашга имкон берган. Бунга томчи бурун ёки оғиздан қандай тезликда чиқиши, зарраларнинг турбулент аралашиши даражаси, атроф-муҳитнинг намлиги ва ҳарорати ҳам таъсир қилар экан.\nТадқиқот суюқлик ерга тушишдан ёки буғланиб кетишдан олдин 7-8 метр масофага тарқалишини кўрсатган. Бундан ташқари, улар намликка боғлиқ ҳолда ҳавода бир неча сониядан бир неча дақиқагача қолиши мумкин.\nТадқиқотчи фикрича, у олган маълумотлар коронавирусга қарши курашда катта аҳамиятга эга бўлиши мумкин. Бундан ташқари, бу натижалар Сингапурдаги госпитал ходимлари аниқлаган ҳолатга мувофиқ келади: госпиталда баъзи беморлар улар ётган палаталардаги ҳавода коронавирус аниқланмаган бўлса-да, унга чалинганлар. Кўринишича, коронавирусга чалинган беморлар аксирганда коронавирус бир неча метрга отилиб, шамоллатиш тизимига тушган ва у орқали бутун госпиталга тарқалган.\nШу билан бирга, ушбу натижаларни коронавирус пандемияси шароитида қўллаш мумкинлигини тасдиқлаш учун бевосита коронавирусга чалинганларнинг аксириш жараёнини қўшимча ўрганиш лозим. Таъкидлаш жоиз, коронавирусга чалинганликда аксиришдан кўра йўтал аломати кўпроқ кузатилади. Буруибанинг аввалги тадқиқотларига кўра, йўталганда атрофга ташланадиган суюқлик зарралари манбадан 2,5 метргача тарқалади.


Солиқ тизими тўлиқ ўзгаради\n20:50 / 18.07.2017\nЎзбекистонда Давлат солиқ қўмитасида ўзгаришлар кутилмоқда.\n«Кун» манбалари берган маълумотларга кўра, республика президенти Шавкат Мирзиёев 12 июль куни Олий Мажлис палаталари, сиёсий партиялар ҳамда Ўзбекистон Экологик ҳаракати вакиллари билан ўтказилган видеоселекторда Солиқ тизими тўла ўзгариши ҳақида маълум қилган.\nЭндиликда, Давлат солиқ қўмитаси Молия вазирлиги бўлинмаларидан бирига айланиши кутилмоқда.\nШунингдек, қўмита ўз фаолиятини Бош прокуратура таркибида давом эттириши мумкинлиги ҳам айтилган.\nТегишли қарорда қўмитанинг кейинги тақдирига ойдинлик киритилади.\nАвгуст ойидан қўмитанинг мустақил фискал тизим сифатидаги фаолияти тўхтатилиши айтилган.\nҲозирда туман солиқ инспекциялари ходимлари Бош прокуратура қошида ташкил этилган мажбурий ижро этиш бюросига ўтказилмоқда. Бюрога қўмитанинг солиқ тушумларини йиғиш ваколатлари ўтади.\nМутахассислар бу янги ўзгариш солиқ-бюджет сиёсати самарадорлигини оширишига ишонч билдиришган. Улар дунё тажрибасида солиқ қўмитаси Молия вазирлигининг бир структураси эканини келтиришмоқда (мисол сифатида Япония) ва бундай тизим солиқ-бюджет сиёсатини самаралироқ қилишини таъкидлашмоқда.\nДавлат солиқ қўмитаси Солиқ тизими\nПрезидент солиқ маъмуриятчилигининг замонавий усулларига ўтишга фармон берди


Озиш учун кўкат – сельдерей\nДобавлено: 27.10.2016, 10:46\nСельдерей тананинг тонусини кўтариб, асабларни тинчлантиради, уйқуни яхшилайди. Унинг таркибидаги бирикмалар стрессга қарши таъсирга эга бўлиб, эфир ёғларига бой. Организмни токсинлардан тозалаб, кексайишнинг олдини олади, пешоб ҳайдаш ва ич юмшатиш хусусиятига эга, модда алмашинувини яхшилайди. Шу сабабли, у ортиқча вазн, қандли диабет ва тери касалликларида самарали восита ҳисобланади. Кўкатни кунига 100 мл. истеъмол қилиш лозим.\nЯрим стакан сельдерей шарбатига бир ош қошиқ асал аралаштиринг ва таомдан аввал ичинг. Бу иштаҳани буғади ва иммунитет тизимини мустаҳкамлайди. Сельдерей, газанда ўт ва қоқи ўтнинг шарбатини аралаштириб ичиш қонни тозалайди хамда тери касалликларига шифо бўлади.\nМумкин эмас: ҳомиладор ва эмизикли аёлларга сельдерей кўкатини истеъмол қилиш тавсия этилмайди.


Президент раислигида макроиқтисодий барқарорликка бағишланган йиғилиш бўлиб ўтди\nАсосий/Сўнгги янгиликлар/Президент раислигида макроиқтисодий барқарорликка бағишланган йиғилиш бўлиб ўтди\nНашр қилинган сана: 31.03.2022 19:00\nПрезидент Шавкат Мирзиёев раислигида макроиқтисодий барқарорликни таъминлаш, жаҳон иқтисодиётидаги мураккаб вазиятдан келиб чиқиб ҳудуд ва тармоқларни ривожлантириш, аҳоли фаровонлигини ошириш масалалари юзасидан видеоселектор йиғилиши бўлиб ўтди.\nДавлат раҳбари валюта бозорини барқарорлаштириш борасида кўрилаётган чораларни қайд этди.\nЖумладан, валюта бозори ва айирбошлаш курси барқарорлашди, биржада рубль ва юань бўйича савдолар бошланди.\n“Бу борада халқимизда ортиқча хавотир ёки безовталик бўлмаслиги керак. Валюта бозорида кескин тебранишларнинг олдини олиш учун захираларимиз етарли”, - деди Президент.\nМарказий банкка пухта ўйланган, оғир ва вазмин валюта ва монетар сиёсатни олиб боришни давом эттириш топширилди.\nМарказий банкнинг вилоятлардаги раҳбарлари тадбиркорлар билан ҳар куни учрашиб, уларга валюта бозоридаги вазиятни, экспорт-импорт ҳисоб-китобларини амалга ошириш ва янги кредит механизмларини тушунтириб боради.\nДавлат раҳбари Бош вазир бошчилигида кундалик ишлайдиган Республика штабига зарур озиқ-овқат маҳсулотлари импорти учун аввал берилган 500 миллиард сўм имтиёзли ресурсларнинг қайтариш муддати йил якунига қадар узайтирилилиши бўйича топшириқ берди.\nСелекторда маълум қилинишича,\nбанклар томонидан тадбиркорларга хом ашё сотиб олиш ва айланма маблағлар учун қўшимча 10 триллион сўм “револьвер” кредитлар ажратилади. Ушбу маблағлар биринчи галда экспортчилар, озиқ-овқат ва истеъмол товарлари ишлаб чиқарувчиларга ажратилади;\nдавлат дастурлари доирасида мева-сабзавот етиштиришга, оилавий тадбиркорлик, ипотека ва таълимга ажратиладиган кредитлар ҳажми ва имтиёзли ставкалари сақлаб қолинади.\n“Қанчалик оғир бўлмасин, ажратиладиган маблағларни камайтирмаймиз ва юкини оширмаймиз”, - деди Президент.\nШунингдек, ҳудуд ва тармоқлар раҳбарларига 2022 йил 1 апрелдан бошлаб давлат дастурларидан ташқари бюджетдан ссуда бериш ва банкларга депозит қўйишни тўхтатишга топшириқ берилди.\nТеги prezident Markaziy bank selektor


АҚШдаги норозилик намойишлари оқибатида 11 киши ҳалок бўлгани маълум қилинди - Daryo\n12:45, 03.06.2020 12186\nАҚШдаги норозилик намойишлари оқибатида 11 киши ҳалок бўлгани маълум қилинди\nАҚШда афро-америкалик Жорж Флойднинг полиция томонидан қўлга олинганидан сўнг вафот этиши муносабати билан бошланган норозилик намойишлари оқибатида камида 11 киши ҳалок бўлди, деб хабар беради Associated Press.\nМаълумотларга кўра, улар мамлакатнинг тўққизта шаҳридан бўлган — Сент-Луис, Луисвилл, Окленд, Индианаполис, Давенпорт, Миннеаполис, Омаха, Детройт ва Чикаго. Шунингдек, ўнлаб одам жароҳат олган.\nАП норозилик намойишида ҳалок бўлганларга оид маълумотлар очиқ эканлиги ва улар ҳаётлигида нима иш билан шуғулланганини маълум қилди. Хусусан, Луисвиллдаги отишмада барбекю-ресторан эгаси Дэвид Макати ҳалок бўлган. У полиция ва Миллий гвардия оломонни қувиш учун ўт очган вақтида ҳалок бўлган.\nДенверда эса икки киши ҳалок бўлган. Улардан бири 22 ёшли Италия фуқароси Келли бўлиб, норозилик намойиши бўлаётган ҳудудни тарк этаётганида ҳалок бўлган. Шунингдек, алоҳида можаро оқибатида бир эркак ҳалок бўлгани айтилмоқда. Полициянинг таъкидлашича, унинг ҳам норозилик намойишига алоқаси бор.\nСент-Луисда эса полиция ходими мародёрлар томонидан ўтиб ўлдирилган.\nЭслатиб ўтамиз, Миннеаполис шаҳри полицияси вакили 25 май куни 46 ёшли афро-америкалик Жорж Флойдни қўлга олиш чоғида уни тутиб, ерга ётқизган ва тиззаси билан бўйнини босган. Полициячи уни шу тариқа узоқ вақт ушлаб туриши Жорж Флойднинг ўлимига сабаб бўлган. Ҳолат акс этган видео ижтимоий тармоқларда тарқалгач, АҚШнинг турли ҳудудларида норозилик намойишлари бошланган. АҚШнинг 25 та шаҳрида оммавий норозиликлар сабаб комендантлик соати эълон қилинди.\n11:52, 10.06.2020 106980\n10:43, 21.06.2020 94484\n23:58, 04.06.2020 93903\n00:23, 04.07.2020 6960\n00:18, 04.07.2020 21257\n00:12, 04.07.2020 6667\n23:45 Бугун 5359\n23:59, 02.07.2020 134385\n16:46 Бугун 103564\n10:08, 02.07.2020 95378


Ҳали тақдим этилмаган Vivo V15 Pro «жонли» видеода: 48 МПлик уч модулли камера, корпусдан чиқувчи 32 МПлик олд камера! - Terabayt.Uz\nҲали тақдим этилмаган Vivo V15 Pro «жонли» видеода: 48 МПлик уч модулли камера, корпусдан чиқувчи 32 МПлик олд камера!\nVivo компанияси кўпчилик етакчи смартфонсозлар эплай олмаган янгича инновацияларни ҳам уддалаб келаётир. Жумладан, яқиндагина у бирорта ҳам тугмачаси ва тирқиши бўлмаган «металл совун»га ўхшаш смартфон тақдим этди ва биз унинг «жонли» видеосини ҳам эълон қилганмиз.\nЎҚИНГ: Vivo Apex 2019 тақдим этилди: Snapdragon 855 чипли, умуман тирқишсиз ва тугмачасиз илк 5G-смартфон!\nЭнди эса ушбу ишлаб чиқарувчи Vivo V15 Pro русумли навбатдаги смартфонини ишлаб чиқди. Унинг олд камераси корпуснинг юқори қиррасидан чиқади, аммо аввалги шу каби моделлардан бошқачароқ тузилишга эга.\nАйтиш керакки, бу флагман эмас, балки ўрта нархли смартфондир – унга якка кристалли Snapdragon 675 процессори ўрнатилади.\nЎҚИНГ: Vivo ҳам аллақачон 5G-смартфон тайёрлабди, уни ишлаётган ҳолатида «жонли» томоша қилинг!\nШундай бўлса-да, Vivo V15 Pro ҳам уч модулли бош камера билан жиҳозланган, тағин улардан бири 48 мегапикселлик датчикдир! Қолган иккита сенсорнинг аниқлиги 13 ва 8 мегапикселга тенг. Кутиш режимида корпус ичига кириб турувчи селфи-камера эса 32 мегапикселлик.\nVivo V15 Pro экрани корпус олд юзасининг 90 фоиздан ошиқроқ юзасини эгаллаши айтилмоқда. Бармоқ изи сканери ҳам дисплейнинг ўзига татбиқ этилади.\nМазкур компания рақобатдан чўчимай, Vivo V15 Pro смартфонини айнан Samsung ўз флагманлари намойиш этаётган 20 февраль санасида тақдим қилмоқчи.\nЎҚИНГ: Galaxy S10e – энг арзон Samsung флагманини илк бор ишлаётган ҳолда «жонли» томоша қилинг!\n#Vivo #андроид смартфон #янги технологиялар #Vivo V15 Pro


Сетьен: «Левандовски – кучли футболчи, аммо Месси билан тенг даражада эмас»\n«Барселона» бош мураббийи Кике Сетьен Чемпионлар Лигаси чоракфиналидан ўрин олган «Бавария»га қарши ўйин олдидан рақиб ҳужумчиси Роберт Левандовски ҳақида ўз фикрларини билдириб ўтди.\n«Левандовски – ажойиб футболчи, аммо уни Месси билан бир хил даражада деб ўйламайман.\nҲа, у ҳақиқатан ҳам ажойиб ўйин намойиш этмоқда. Жамоадошлари унга ёрдам беришади. У кучли, аммо Лео ҳам шундай. Буни «Наполи» билан ўйинда ҳам кўрдик. Бу футболчиларнинг ўйинларидан завқ олаётганимиз жуда яхши», – деб Сетьеннинг сўзларини келтиради Marca.\nМаълумот учун, «Барселона» – «Бавария» баҳси 14 август куни бўлиб ўтади. Ўйин Тошкент вақти билан 00:00да бошланади.


ИнтерФУТБОЛ :: Кўзи ожиз мухлисга ҳурмат\nКўзи ожиз мухлисга ҳурмат\n«Валенсия» раҳбарияти гарчи кўриш қобилиятини йўқотган бўлсада, ҳар бир уй учрашувида жамоани бевосита стадионда қўллаб-қувватлаган мухлисга муносиб жавоб қайтарди. Эндиликда кўзи ожиз фидоий фанат ўтирган жойда унинг шарафига ўрнатилган ҳайкал бор.\n«Валенсия» март ойида ўзининг 100 йиллик юбилейини нишонлади. Айнан байрам тантаналари чоғи клубнинг уй аренаси - «Месталья» трибуналаридан бирида алоҳида муҳаббатга аталган махсус ҳайкал пайдо бўлди. «Валенсия» раҳбарияти шу ҳаракати билан мухлисларга муносабати қандайлигини кўрсатиб қўйди. Бронзадан ясалган ҳайкал жамоанинг энг садоқатли фанатларидан бири - Висенте Наварро Апарисио шарафига ўрнатилди. У 1928 йили туғилган бўлиб, 20 ёшидаёқ «Валенсия» фан-клубига кирган. Апарисио шу-шу ҳар Валенсиядаги бирор учрашувни ўтказиб юбормаган. Ҳаттоки, 1982 йили кўриш қобилиятини бутунлай йўқотганидан ке-йин ҳам «Валенсия»нинг ўз майдонидаги ҳар бир ўйинида стадионда ўтириб, суюкли футболчиларни қўллаб-қувватлашда давом этган. Қолаверса, 1993 йилга қадар телевизор экранига мўлтиллаб, «Валенсия»нинг сафардаги учрашувлари шарҳини тинглаган. «Биз «Месталья»га ҳамиша бирга борардик. У гарчи воқеаларни кўролмасада, аренадаги муҳитдан ўзгача завқланарди. Қолаверса, ўйиннинг ҳар бир вазиятини айтиб туришга ҳаракат қилардим. Хуллас, отам кўриш қобилиятини йўқотган бўлсада, клубга муҳаббатини асло йўқотмади. У шу тариқа жамоа фахрига айланди. Дейлик, стадионда ҳамма отамни яхши биларди. Дейлик, бир сафар, «Лацио»га қарши ўйиндан олдин чипталарни уйда унутиб қолдирганимизда ҳам, бизни ҳеч қандай муаммосиз стадионга киритишганди», - дея ҳикоя қилади Висенте бобонинг ўғли.\nМарказий трибуна, 15-қатор, 164-ўрин - Апарисио ҳаётининг охирги дамларигача айнан шу жойда ўтирган. У ўзи учун энг бахтли давр сифатида 2004 йилни тилга олганди. Зеро, севимли жамоаси ўшанда Испания чемпионати ғолибига айланган эди. Бундан 2 ойча муқаддам «Валенсия» ижтимоий тармоқдаги саҳифасига алоҳида видеоёзув жойлаштирди. Унда Висенте Наварронинг ўғли отаси ва клуб ўртасидаги мислсиз муҳаббат тарихи ҳақида ҳикоя қилган. Айтишича, отаси билан бирга кузатган илк ўйини - бу 1967 йилги Испания кубоги турнири финали. Ота-бола шундан буён бирор уй учрашувини қолдирган эмаслар. Кўзи ожиз фанат оилавий тақвимда ҳаттоки, «Валенсия»нинг 100 йиллик юбилейи санасини белгилаб қўйган экан. 2 июнь куни шу фидоий мухлис муҳаббати «Твиттер» кенгликларига ҳам ёйилди. Натижада Emma аккаунтидаги биргина лавҳага 8,7 минг садо берилди, 43 минг лайк босилди ва 343 изоҳ қолдирилди. «Валенсия»нинг инглиз аккаунти эса ҳикояни ўзгача шарҳлади: «Бу биз яшаб турган 100 йилликдаги энг таъсирли тарих. Шундай ажиб муҳаббат тафсилотини баҳам кўрганингиз учун раҳмат».\nТушунарлики, «Валенсия» раҳбариятининг муносиб жавоби бутун дунёда бирдек олқишланмоқда. Энди ёз бўйи «Месталья»га ташриф буюрувчилар сафи узилмаса, ажабмас. Ҳозирда экскурсия хизмати йўлга қўйилган ва сайёҳлар стадиондаги кийиниш хоналари, матбуот маркази, асосийси, Висенте Наварро Апарисио ўтирган жойда бўлиш имкониятига эгалар.


Путиннинг собиқ рафиқаси исми АҚШдаги сериал трейлерида пайдо бўлди\n11:01 / 14.04.2016\nРоссия президенти Владимир Путиннинг собиқ рафиқаси Людмила Путинанинг исми кутилмаганда Marvel Comics студиясининг "Балойи азим" (Daredevil) сериалининг трейлерида намойиш қилинди. Людмила Путинанинг исми сериалнинг бош қаҳрамони ёнидаги деворда кириллча ёзувда ёзилган. Бу ёзув қаршисида сериалнинг иккинчи қаҳрамони – Жазоловчи турибди. У ёзувнинг баъзи жойларини тўсиб қўйган.\nДевордаги ёзув "Людмила без Путина" деган иборадан тузилган деб тахмин қилинмоқда. Бу ёзувни Владимир Путин ва Людмила Путинанинг ажрашиши ҳақида маълумотлар пайдо бўлгандан кейин ҳақиқатан ҳам Россия шаҳарлари кўчаларида кўриш мумкин бўлган. Бу иборада Россия мухолифати ўртасида машҳур бўлган "Россия без Путина" шиорига кинояли тарзда ишора қилинган. Бироқ фильмдаги ёзувнинг бошқа тахминлари ҳам бўлиши мумкин, чунки трейлер саҳналарида унинг фақатгина "Людм", пастроқда "б", ва ўнгроқда "Путин" сўзларинигина кўриш мумкин.\nҲозирча сериал яратувчилари нима учун Людмила Путинанинг исмидан фойдаланишга қарор қилганлари номаълумлигича қолмоқда. Бу Путиннинг исми АҚШ кинофильмларида тилга олинаётган ягона ҳолат эмас. Яқиндагина намойишлари бўлиб ўтган "Дэдпул" (Deadpool) фильмидаги кадрлардан бирида бар деворида бўр билан Путиннинг исми инглизча ҳарфлар билан ёзилганини кўриш мумкин бўлди. Бу деворда "Путин" сўзи АҚШлик машҳур одамлар – актёр Чарли Шин ва қўшиқчи Майли Сайрус исмлари билан ёнма-ён ёзилган.


Тил офатлари » Ўзбекистон Мусулмонлар идораси Навоий вилоят вакиллиги расмий веб-сайти\nЎзбекистон Мусулмонлар идораси Навоий вилоят вакиллиги расмий веб-сайти » Мақолалар » Тил офатлари\n22-10-2019, 15:32 admin Мақолалар 42\nАллоҳ таоло биз бандаларига берган энг улуғ неъматларидан бири- бу тил неъматидир. Ҳар бир неъматнинг шукри бўлгани каби, тилимизнинг ҳам шукрини адо қилиш бизларга вожибдир. Бу неъматнинг шукрини тўғри адо қилсак, у сабаб кўпгина яхшиликларга етамиз. Аксинча, тилнинг ҳаққини ўз ўрнидан бошқа ўринларга ишлатадиган бўлсак, бошимизга кўпгина кулфатлар келишига сабаб бўлади.\nАқида китобларимизда бизлар у ҳақда сўраладиган энг муҳим аъзолардан бири тил эканлиги айтиб ўтилган. Чунки тил Аллоҳ таоло тарафидан берилган неъмат бўлиши билан бирга, инсон аъзоларининг энг хатарлиси ҳамдир. Эътиборли жиҳати шундаки, фаришталар ҳар бир гапираётган гапимизни, яхшими, ёмонми қолдирмасдан ҳисоб дафтаримизга ёзиб боришади. Бу ҳақда Қуръони Каримда шундай дейилган "Бирор сўз айтмас, магар ҳузурида ҳозиру нозир (фаришталар) борлар" (Қоф сураси, 18 оят)\nИнсон гапирадиган нарсаларнинг энг яхшиси Аллоҳнинг исмини айтиш ва ҳар бир ишда рост сўзлаш. Энг ёмон сўз эса, Аллоҳга бирор нарсани шерик қилиш сўнгра тилимизга офат бўладиган гаплардан тийилмасликдир.\nИслом дини кишиларни барча офатлардан, жумладан тил офатларидан эҳтиёт булишга чақиради. Тил офатлари эса кўп: бемаъни, бефойда сўзларни гапириш, гуноҳ ишларни сўзлаш, фаҳш, сўкиш, одобсиз, ахлоқсиз ва шунга ўхшаш сўзларни айтиш, бошқаларни мазахлаш ва устидан кулиш, ёлғон сўзлаш, ғийбат ва бўҳтон гапларни сўзлаш ва шунга ўхшаш жамиятни бузадиган, одамлар орасига раҳна соладиган гаплар киради. Мазкур офатлардан қутилишнинг энг осон йўли жим туриш орқали бўлади. Пайғамбаримиз соллаллоҳу алайҳи васаллам "Гапирсанг яхши гапни гапир, бўлмаса жим тур" деганлар. Бошқа бир ҳадисларида "Киши мусулмончилигининг гўзалликларидан бири- беҳуда нарсаларни тарк этишидир" деганлар. Шундай экан, бу ўткинчи дунёда фақат яхши гап, яхши амаллар билан ўзимиздан ном қолдирайлик. Ана шунда икки дунёмиз обод бўлади, иншооллоҳ. Бобокалонимиз Алишер Навоий ҳазратлари демишлар:\nҲақ сени севгай эл била, қилсанг\nТилу кўнглунгни эл била якрўй,\nНукта сурсанг шукуфтау хандон,\nЗист қилсанг кушодау хушхўй.\nЯъниким, агар тилинг ва дилингни бир қилиб, халқ билан бирга бўлсанг, очиқ кўнгил ва хушхулқ бўлиб яшасанг, эл-юрт сабабли Ҳақ таоло сени севади.\nҚизилтепа туман Боязид Бастомий жоме масжид имом хатиби Завқиддин Орипов\nГувоҳи бўлиб турганимиздек, баъзи жойларда табиий офат сабабидан, яна баъзи ...\nАллоҳ таоло инсонга ато этган катта неъматлардан бири – фарзанд неъматидир. ҳар ...\nШУКРОНАЛИК ҲАМ АЛЛОҲНИНГ БАРАКАСИДАНДИР\n“Агар шукр қилсангиз, У сизлардан рози бўлур” (Зумар сураси 7 оят) ...\nАллоҳ таоло инсонга у дунёга келишидаёқ берадиган энг улуғ неъматлардан бири ...


фаол моддалар: метамизол натрий – 250 мг, фенобарбитал – 20 мг, дибазол – 20 мг, папаверин гидрохлориди – 20 мг;\nёрдамчи моддалар: картошка крахмали, тальк, стеарин кислотаси.\nТаърифи: оқ ёки бироз сарғиш тусли оқ рангли, яссицилиндрик шаклли, фаскали ва рискали таблеткалар.\nФармакотерапевтик гуруҳи: спазмолитик ва оғриқ қолдирувчи восита\nАТХ коди: N02BB72\nМажмуавий препарат. Препаратнинг компонентлари бирга уларнинг фармакологик таъсирини ўзаро кучайишига олиб келади.\nМетамизол натрий – пиразолон ҳосиласи, оғриқ қолдирувчи ва иситмани туширувчи таъсир кўрсатади.\nБендазол (дибазол) – қон томирларни кенгайтирувчи восита; қон томирларни кенгайтирувчи таъсирга эга, орқа мия фаолиятини рағбатлантиради. Қон томирлар ва ички аъзоларнинг силлиқ мушакларига бевосита спазмолитик таъсир кўрсатади. Орқа мияда синаптик ўтказувчанликни енгиллаштиради.\nПапаверин гидрохлориди – спазмолитик восита, гипотензив таъсир кўрсатади, ички аъзолар ва қон томирларнинг силлиқ мушакларини бўшаштиради.\nФенобарбитал паст дозаларда седатив самара кўрсатади ва бошқа компонентларнинг таъсирини кучайтиради.\nИчга қабул қилинганда меъда-ичак йўллари орқали сўрилади. Биокираолишлиги юқори (тахминан 60-80%). Таъсири 15-45 минутдан кейин ривожланади ва 3-6 соат давомида давом этади. Аввал барбитурат кислотаси препаратларини қабул қилган шахсларда барбитуратлар ферментлар индукциясини чақирадиган жигарда фенобарбиталнинг тезлашган метаболизми ҳисобига таъсир давомийлиги қисқаради. Кекса ёшдаги одамларда ва жигар циррози бўлган пациентларда препаратнинг метаболизми камаяди, шунинг учун уларда Т1/2 узаяди, бу дозани камайтириш ва препаратни қабул қилиш орасидаги интервалларни узайтиришни талаб этади.\nИчки аъзоларнинг силлиқ мушакларининг спазмларидаги оқриқ синдроми (кучсиз ёки ўртача яққолликдаги): жигар санчиғи, ўт қопи санчиғи, ичак санчиғи; ўт чиқариш йўлларининг дискинезияси, постхолецистэктомик синдром; сийдик чиқариш йўлларининг ва қовуқ спазми; альгодисменорея.\nБош мия қон томирларининг спазмлари, мигрень.\nЁрдамчи дори воситаси сифатида: жарроҳлик аралашувлари ва диагностик муолажалардан кейинги оғриқ синдромида қўлланади.\n1 таблеткадан суткада 2-3 марта ичга буюрилади.\nШифокор маслаҳатисиз даволаш курсининг давомийлиги 7 кундан ошмаслиги керак.\nМарказий нерв тизими томонидан: уйқучанлик, психомотор реакциялар тезлигини пасайиши.\nУзоқ вақт қўллаганда: лейкопения, агранулоцитоз, жигар ва буйрак фаолиятини бузилиши.\nЎта юқори сезувчанлик (шу жумладан пиразолон ҳосилаларига); суяк кўмигида қон яратилишини сусайиши; яққол жигар ва/ёки буйрак етишмовчилиги; глюкозо-6-фосфатдегидрогеназа танқислиги; тахиаритмиялар, оғир стенокардия, коллапс, декомпенсацияланган сурункали юрак етишмовчилиги; ёпиқ бурчакли глаукома; простата бези гиперплазияси; ичак тутилиши, мегаколон; ҳомиладорлик, лактация даврида қўллаш мумкин эмас.\nНитратлар (нитроглицерин, нитросорбит, сустак ва бошқалар), кальций каналлари блокаторлари (нифедипин, коринфар ва бошқалар), бета-адреноблокаторлар (анаприлин, метопролол, талинолол ва бошқалар), ганглиоблокаторлар (пентамин ва бошқалар), диуретиклар (фуросемид, гипотиазид ва бошқалар), миотроп спазмолитиклар (дипиридамол, эуфиллин ва бошқалар) билан мажмуаси кўрсатилган препаратларнинг гипотензив таъсирини кучайтиради.\nБошқа нонаркотик оғриқ қолдирувчи ва ўраб олувчи воситалар билан бирга қўллаш препаратни меъда-ичак йўлларида сўрилишини камайтиради.\nУзоқ вақт (7 кундан кўпроқ) қўллаганда периферик қон манзараси ва жигарнинг функционал ҳолатини назорат қилиш керак.\n3 кун давомида самара кузатилмаганида препаратни қабул қилишни тўхтатиш ва шифокорга мурожаат этиш керак.\nДаволаш вақтида диққатни юқори жамлаш ва психомотор реакцияларнинг тезлигини талаб этувчи потенциал хавфли фаолият турлари билан шуғулланишдан сақланиш керак.\nПрепаратнинг дозасини ошириб юборилишининг симптомлари унинг таркибига кирувчи компонентларнинг хусусиятлари билан боғлиқ. Дозани ошириб юборганда яққол уйқучанлик, бош айланиши, коллаптоид ҳолат кузатилади.\nДаволаш: биринчи ёрдам кўрсатиш – меъдани ювиш, фаоллаштирилган кўмир қабул қилиш. Ҳаёт учун муҳим фаолиятларни тутиб туришга қаратилган симптоматик даволаш кўрсатилган.\nИнтоксикацияни даволаш, жиддий асоратларни олдини олиш ҳам жадал тиббий кузатув ва даволашни талаб этади.\n10 таблеткадан контур уясиз ўрамда ёки контур уяли ўрамда.\nКонтур уясиз ёки контур уяли ўрамлар тенг миқдордаги қўллаш бўйича йўриқномаси билан гуруҳ ўрамига жойланади.


“Тожикистон Ўзбекистон бош вазири мактубини эътиборсиз қолдириши мумкин”\nРоғун ГЭСи тўғони қурилиши. 2011 йил 13 октябрда олинган сурат.\nТожикистонлик энергетиклар ва баъзи таҳлилчилар Ўзбекистоннинг Роғун ГЭСи қурилишига қарши навбатдаги эътирозларини асоссиз деб ҳисобламоқда. Ўзбекистон бош вазири Шавкат Мирзиёев куни кеча йўллаган хати билан тожикистонлик ҳамкасби Қоҳир Расулзодани Роғун ГЭСи қурилишининг тузатиб бўлмас оқибатлари тўғрисида огоҳлантирган эди.\n“Барқи тожик” энергохолдингининг собиқ раҳбари Баҳром Сирожов 21 июль куни Озод Европа/Озодлик радиоси тожик хизмати саволларига жавоб бераркан, “Жаҳон банки экспертлари ўтказган тадқиқотларидан сўнг Роғун лойиҳасининг хавфсиз эканлигини тасдиқлаган ва шунинг учун ташвишланишга асос йўқ йўқ”, деди.\nБаҳром Сирожов Жаҳон банки 2008 дан 2014 йилгача Роғун ГЭСи қуриладиган жойда лойиҳанинг техник-иқтисодий асосламаси ҳамда экологик экспертизасини ўтказганини эслатди.\nАйтишича, у ўша даврда Жаҳон банки экспертлари гуруҳи билан ҳамкорлик қилган. Сирожовга кўра, тилга олинган молиявий ташкилот 2014 йилнинг августида Роғун ГЭСи қурилиши экологик ва иқтисодий хавфсизликка таҳдид солмайди ва шунинг учун Тожикистон ГЭС қурилишини давом эттириши мумкин, деган хулосага келган.\n- Экспертиза ўтказишга Европадаги таниқли компаниялар – Франциядаги “Коен эт Белиер” ва Италиядаги “Электроконсалтинг” компаниялари иштирок этган. Лойиҳанинг иқтисодий жиҳатларини британиялик мутахассислар ўрганган. Тадқиқот натижаларидан келиб чиқиб, улар лойиҳани қайта тиклаш мумкин, деган хулосага келган. Улар таҳдид эҳтимолларини пухта ўрганиб, ташвиш учун сабаб йўқ деган, деди Сирожов.\nИқтисодий масалалар бўйича тожикистонлик таҳлилчи Зафар Абдуллоев ҳам “Барқи тожик” энергохолдингининг собиқ раҳбари Баҳром Сирожовникига ўхшаш фикр билдирди.\nУнинг фикрича, Жаҳон банкининг Роғун ГЭСи қурилиши минтақанинг экологик хавфсизлигига таҳдид солмаслиги тўғрисидаги хулосасидан сўнг Ўзбекистон томонининг эътироз билдириши ўринсиздир.\n- Нуфузли халқаро экспертларнинг бундай хулосалари билан Тожикистон Ўзбекистон бош вазирининг мактубини эътиборсиз қолдирса ҳам бўлаверади, деди Абдуллоев.\nЛекин у Ўзбекистон бош вазири Шавкат Мирзиёевнинг Тожикистон энергиянинг муқобил манбаларини излаш, шу жумладан кичик ГЭСлар қуриш, қуёш энергиясидан фойдаланиш каби тавсиялари мантиқли эканлигини тан олди.\nЎзбекистон бош вазири Шавкат Мирзиёев тожикистонлик ҳамкасби Қоҳир Расулзодага 19 июль куни йўллаган хатида Душанбе билан Италиядаги Salini Impregilo S.p.A компанияси ўртасида Роғун ГЭСи қурилишини давом эттириш ва унинг биринчи навбатини 2018 йилда фойдаланишга топшириш юзасидан шартнома имзоланганидан ташвиш билдирган.\n“Тожикистон ҳукуматининг нима қилиб бўлса ҳам Роғун ГЭСи қурилишини давом эттиришдаги қатъияти Тожикистон томонидан олинаётган таваккалчилик қадамлари туфайли юзага келиши мумкин бўлган хавфли ва тузатиб бўлмас оқибатлардан хавотир ҳиссини пайдо қилмай қўймайди”, дейилган Ўзбекистон бош вазири мактубида.\nТошкентлик эксперт Фарҳод Толибов Ўзбекистон ҳукумати Роғун ГЭСи юзасидан ўз ташвишини Душанбега биринчи марта билдирмаётганини эслатиб ўтди. Кейинги йилларда Тошкент Душанбега бир неча бор мурожаат қилган ва уларда ҳам Роғун лойиҳасининг хавфлари тўғрисида айтилган.\n- Бу Роғуннинг минтақа хавфсизлигига таҳдид солиши тўғрисида бизнинг экспертлар фикрлари билан асосланган ва аввал ҳам бир неча бор билдирилган эътирозлардир. Бундай эътирозлар йиллардан бери айтилмоқда. Моҳиятан бу ерда янги гап йўқ. Ўзбекистон бундай хатлар билан мазкур муаммога эътибор қаратмоқчи, деди Фарҳод Толибов.\nТаҳлилчилар ўзбек-тожик муносабатлари кейинги ойларда, айниқса Шанхай ҳамкорлик ташкилотининг 23-24 июнь кунлари Тошкентда ўтган саммити доирасида икки давлат етакчилари учрашувидан сўнг бироз илиқлашганини эътироф этмоқдалар.\nМарказий Осиёдаги икки йирик дарёнинг қуйи қисмида жойлашган давлатлардан бири бўлган Ўзбекистон дарёлар бошидаги давлатларнинг гидроэнергетик иншоотлар қуришига қарши бўлиб келмоқда. Гап Тожикистоннинг Вахш (Амударёга қуйилади) дарёсида Роғун ва Қирғизистоннинг Норин (Сирдарёга қуйилади) дарёсида Қамбарота ГЭСлари қурилиши устида бормоқда.\nЎзбекистон ўзнинг қатъий позициясини бу иношоотлар қурилган тақдирда минтақада сув тақчиллиги юзага келади, деган фикр билан изоҳлаб келади.\nБироқ Қирғизистон энергетика ва саноат вазирининг собиқ ўринбосари Рахимбек Мамировнинг айтишича, минтақадаги мамлакатларнинг сув таъминоти давлатлараро шартномалар билан тартибга солинади.\nТожикистондаги Нурек ва Қирғизистондаги Тўқтағул гидроэлектростанциялари тоғли ҳудудларда қурилган бўлиб 40 йилдан буён ишламоқда.\nИккала гидроиншоот ҳам Совет даврида қурилган бўлиб, қўшни республика раҳбариятининг бу қурилишларга эътироз билдиргани тўғрисида маълумот йўқ.\nТожикистон раҳбарияти Роғун ГЭСи тўғонини 335 метрга кўтармоқчи. Агар тўғон шу баландликда барпо этилса, ҳосил бўладиган сув омборида 13,3 млрд куб метр сув тўпланади. Қиёслаш учун: мавжуд Нурек ГЭСи тўғони баландлиги 300 метр бўлиб, сув омборида 10 млрд куб метр сув тўпланади.\nМаълумотларга қараганда, Роғун ГЭСи лойиҳада назарда тутилгандай қурилса ва умумий қуввати 600 МВтни ташкил қилувчи 6 та гидроагрегат тўла қувват билан ишга тушса, 3600 МВт электр қуввати ишлаб чиқариши мумкинки, бу 3 та ядро реактори қувватига тенгдир.\nАйттилишича, Роғун ГЭСи қурилишини охирига етказиш учун ёлланган "Salini Impregilo" компанияси гидроэнергетик иншоотлар қуриш тажрибасига эга. Компания шу пайтгача Эфиопияда қурган қиймати 2,8 млрд. долларлик ГЭС 2200 МВТ электр қуввати ишлаб чиқармоқда.


07 март 2021, Тошкент вақти: 20:04\nНаманган вилояти Соғлиқни сақлаш бошқармаси ходимлари маҳаллаларни айланмоқда - январь, 2021\nТошкент, Наманган ва Фарғонадаги оилавий поликлиника шифокорлари сўнгги кунларда аҳоли орасида COVID-19 инфекциясининг ёйилиши фавқулодда озайиши ортидан пандемия қарийб унутилаёзди, деган хавотирда.\nОзодлик суҳбатлашган уч нафар шифокор Европада коронавируснинг янги тури ёйилаётгани ҳамда унинг Россияга кириб келгани, Хитойда яна эпидемия авж олаётганидан хабардорлиги, бу ҳолат Ўзбекистонга ҳам келиши мумкинлигидан хавотирда эканини билдирди.\nШифокорларга кўра, Соғлиқни сақлаш вазирлиги (ССВ) эҳтимолий иккинчи тўлқинга ҳозирлик кўриш ҳақида кўрсатма берган, аммо ёйилиш эҳтимоли бўлган янги турдаги коронавирус ҳақида маълумот жуда оз.\nТошкентлик шифокор: Ўзбекистон коронавирусни енгиб бўлди\nТошкентнинг Олмазор туманидаги оилавий поликлиника (ОП) шифокори январь ойидан буён ўзи ишлаб турган поликлиникада ковид билан хасталанган беморлар ҳар 2-3 кунда 1 ёки 2 нафардан аниқланаётганини айтди.\nБу шифокор ишлайдиган ОП 33 минг аҳолига хизмат кўрсатади.\nИсмини ошкор қилмаслигимизни сўраган умумий амалиёт шифокорига кўра, “Ўзбекистон коронавирусни енгиб бўлган”:\n“2-3 кунда биттадан бемор чиқяпти. Булар ҳам унақа оғир беморлар эмас. Назаримда, биз енгдик бу коронавирусни. Аҳолининг асосий қисмида иммунитет шаклланиб улгурди, қутулганимиз рост бўлсин! Ҳозир ўзимизнинг мавсумий касаллар билан бандмиз”.\nШифокорга кўра, ССВ оилавий поликлиникаларга коронавируснинг янги тури тарқалиши эҳтимолига тайёр туриш ҳақида кўрсатма берган, аммо етарли маълумот берилмаган:\n“Россияга келибди янги тури, деб эшитдик. Қараб турибмиз янгиликларни. Россияга келган бўлса, бизга ҳам жуда яқинлашди, дейиш мумкин. Фақат биз тиббиёт ходимларида ҳам, аҳолида ҳам бу янги ковид бўйича етарли маълумот йўқ, ҳозирча. Назаримда, ҳозирликни янги вирус тури бўйича кўпроқ ахборот етказишдан бошлашса, яхши бўларди. Чунки, айниқса янги йилдан кейин пандемияга эътибор роса камайди, одамлар унутди, десам ҳам бўлади. Мен айтардимки, ҳушёрликни йўқотмаслигимиз керак!”\nБу шифокорга кўра, ўзида коронавирус аломатларини сезган беморлар ҳануз ўз поликлиникасига мурожаат қилиши лозим. Коронавирус аниқланган беморлар эса, аҳволига кўра, уйида, поликлиника шифокорлари назорати остида даволанади ёки Зангиотадаги махсус шифохонага йўлланади.\nНаманганлик шифокор: Қишлоқларда аҳоли коронавирусни унутди!\nЧуст туманидаги Қишлоқ оилавий поликлиника (ҚОП) умумий амалиёт шифокорига кўра, у яшаб турган ҳудуддаги 20 минг аҳолига хизмат кўрсатадиган поликлиника пандемиядан аввалги иш режимига қайтган.\nИсмини ошкор этмасликни сўраган бу шифокор ҳам қишлоқ аҳолиси коронавирус пандемияси, деган муаммога эътибор қилмай қўйгани, жамоат жойларида ниқоб тақмаслик ҳоллари ортганини айтади.\nАйни пайтда у Ўзбекистонда COVID-19 пандемияси иккинчи тўлқини бошланиши мумкин, деган хавотирга ўрин йўқ, деган фикрда:\n- Охирги икки ҳафта ичида бизнинг қишлоқдан битта ҳам бемор чиқмади. Аҳолимиз бу вирусни енгиб бўлди, ҳамма касал бўлиб бўлди-да. Аҳолининг асосий қисмида иммунитет шаклланиб бўлди. Агар янги турил келиб қолса ҳам, бир марта бу вирусни юқтирганларда енгил кечса керак, деб ўйлайман”.\nБу шифокор ҳам COVID-19 пандемияси бўйича дунёдаги вазиятни интернет тармоғи орқали кузатиб бораётгани, Хитойда яна эпидемия бошланганидан ҳам хабардор эканини айтди. Унинг айтишича, ССВ томонидан вируснинг эҳтимолий хуружларига ҳозир туриш ҳақида кўрсатма бўлган, бироқ конкрет йўриқнома ёки ахборот берилмаган:\n- Ҳали расман пандемия тугагани йўқ, бизга унақа маълумот ҳам келгани йўқ. Лекин янги тўлқин келиб қолиши мумкин, деган огоҳлантиришлар ҳам йўқ. Одамларда ҳам унақа хавотир йўқ ҳозир, умуман хавотир йўқ. Ҳозир одамларнинг асосий муаммоси свет-газ бўлиб турибди.\nБу шифокорга кўра, ҳозир Чуст тумани бўйича битта ковид поликлиника ишлаб турибди, туман бўйича ҳафтада 1 ёки 2 нафар бемор аниқланяпти.\nҚуйида чустлик шифокор билан суҳбатни тингланг:\nНаманганлик шифокор билан суҳбат\nФарғоналик шифокор: Бизга дунёда ковиднинг янги ўчоқлари ҳақида кўпроқ маълумот керак!\nФарғонада шу кунда коронавирус беморларини қабул қилиб олаётган поликлиника шифокорига кўра, ковидга ажратилган тиббиёт муассасалари эҳтимолий ҳолатларга шай турибди:\n“Бизда захира койкалар ажратилган, зарур дори-дармонлар ҳам тайёр. Ҳаммасини қайтадан қайддан ўтказиб, ҳисобини чиқариб, республикага жўнатганмиз. Ҳушёрликни қўлдан берганимиз йўқ. Лекин бизда кейинги тўлқин ҳақида умуман маълумот йўқ. Масалан, Европада тарқалган иккинчи коронавирус тури аввал касалланганларга юқадими-йўқми? Бизга шу ҳақда ҳам маълумот берилмаяпти. Агар юқмаса, хавотирга асос йўқ. Лекин юқадиган бўлса, унда келиб қолса, ҳамма яна касал бўладими бир бошдан?! Унақа бўладиган бўлса, аҳвол чатоқ”, - дейди исмини ошкор қилмаётганимиз фарғоналик шифокор.\nОзодлик сўнгги икки кун ичида гаплашган шифокорлар, Ўзбекистонда пандемия тугагани ёки бу пандемия сабаб тиббиёт муассасаларда жорий этилган махсус иш тартиби бекор қилингани ҳақида ҳали бирор расмий маълумот келмаганини айтмоқда.\nАйни пайтда улар, ССВ томонидан, дунёни хавотирга солаётган COVID-19 касаллигини қўзғовчи коронавируснинг янги тури ҳақида аниқ ва кенг кўламли, расмий маълумот беришни сўрамоқда.\nССВ: Янги вирус олдингисидан кўпроқ ўлимга сабаб бўлиши исботланмаган\nКоронавирусга қарши курашиш штаби аъзоси Ботир Қурбонов берган баёнотга кўра, Ўзбекистон 2020 йилнинг 21 декабридан коронавируснинг янги штамми аниқланган Буюк Британия ва яна 8 та мамлакат билан авиақатновларни тўхтатган.\n“Янги штамм Ўзбекистонга кириб келишининг олдини олиш мақсадида чет элдан келаётган фуқароларни кўрикдан ўтказиш, экспресс усулида антиген тест синовлари ўтказиш, шифохоналарга жойлаш, карантинга олиш ва мулоқотда бўлганларни изоляция қилиш тадбирлари давом эттирилмоқда”, дейилади ССВ расмийси баёнотида.\nССВга кўра, иммунитети суст бўлган одамнинг танасига тушган коронавирус ривожланиб, мутацияга учраши оқибатида янги турдаги вирус пайдо бўлиши мумкин. Бу вирус олдингисига қараганда кўпроқ ўлимларга сабаб бўлиши исботланмаган.\nОзодлик гаплашган шифокорлар эса, кенг жамоатчилик учун тарқатилган бу ахборот тиббиёт ходимлари учун етарли эмаслигини айтмоқда:\n“Масалан, мутацияга учраган янги коронавирус қандай аниқланади? Уни даволаш протоколи ҳам аввалги тури билан бир хилми? Аввал касалланган беморлар яна касалланиши мумкинми? Мутацияга учраган вирусда мутациялашув яна давом этадими ва қандай давом этади? Шунақа саволлар кўп бизда. Вирусолог бўлмаган, умумий амалиёт шифокори бўлиб, енгил мавсумий касалликларни даволаб юрган шифокорлар ҳам бу маълумотларни ипидан-игнасигача билишига тўғри келяпти ҳозир”, - дейди фарғоналик шифокор.\nCOVID-19: дунёдаги янги хавотирли вазият\nКоронавирус бўйича жаҳон статистикасини олиб бораётган АҚШдаги Жонс Хопкинс университетининг билдиришича, дунёда COVID-19га чалинганлар сони 92 миллионга яқинлаiди. Беморлардан 2 миллионга яқини вафот этди.\nКоронавируснинг Британияда пайдо бўлган ва ҳозирнинг ўзида 30 дан ортиқ давлатда тарқалган янги тури эмлаш жараёнини янада тезлаштириш масаласини кун тартибга қўйган.\nДунё бўйлаб сиёсатчилар яқин келажакда одатий ҳаётга қайтишга ваъда бераркан, эмлаш жараёнларининг кутилганидан секинроқ бораётгани хавотирларга сабаб бўлмоқда.\nАйни пайтда Жаҳон соғлиқни сақлаш ташкилоти дунё давлатлари эмлаш жараёнини тезлаштирган ҳолатда ҳам, 2021 йилда COVID-19га қарши жамоавий иммунитет ҳосил бўлмаслигини билдирган.\n“Вакцина аҳолининг энг заиф қатламларини ҳимоя қилган тақдирда ҳам биз 2021 йилда умумий ёки жамоавий иммунитет пайдо бўлишига эриша олмаймиз. Айрим ҳудудларда пайдо бўлган иммунитет бутун дунёдаги одамларни ҳимоя қила олмайди”, - деди 11 январь куни ЖССТ бош илмий ходими Сумья Сваминатан.


Куни кеча замонавий усулда қад ростлаган “Ховос” жоме масжидининг очилиш маросими бўлиб ўтди. “Ховос” жоме масжидининг эски биноси 1956-йилда қурилган бўлиб, бугунги кунга келиб яроқсиз ҳолатга келиб қолганди. Сўнги йилларда юртимизда олиб борилаётган хайрли ишлар самараси ўлароқ “Ховос” жоме масжиди замонавий лойиҳа асосида бутунлай янгидан бунёд этилди. Масжиднинг очилиш маросимида Сирдарё вилояти ҳокимининг биринчи ўринбосари Муродилла Эшматов, вилоят ҳокимининг жамоат ва диний ташкилотлар билан алоқалар бўйича ўринбосари Иркин Муминов, вилоят Адлия бошқармаси бошлиғи Шакир Саидов, Ховос тумани ҳокими Раҳимжон Бобоев ва Сирдарё вилояти бош имом-хатиби Хабибулло Зокировлар иштирок этиб, юртдошларимизни масжид очилиши билан табрикладилар.\n“Ховос” масжиднинг имом-хатиби Абдуғаффор домла Муҳаммадиевга Адлия бошқармасининг гувоҳномаси тантанали равишда топширилди. Масжидни бино бўлишида ўз ҳиссасини қўшганлар ва хусусан бундай хайрли ишларнинг бошида турган юртбошимиз Шавкат Мирзиёев ва мутасаддилар ҳақига дуои-хайрлар қилиниб, масжидни то қиёмат мусулмонларга хизмат қилишини Яратгандан сўрадилар.\nДругие материалы в этой категории: « Тошкент шаҳрида 350 мингдан ортиқ киши Қурбон ҳайити намозида иштирок этди (Фото)\tВакилларимиз хабар беради: Самарқанд вилояти жоме масжидларида ҳайит намози ўқилди »


“Бош вазир кубоги-2020”: иштирокчилар рақибларини билиб олишди\nБугун пойтахтимиздаги “Миллий” стадионда футбол бўйича вазирликлар, идоралар, хўжалик бирлашмалари, йирик корхона ва ташкилотларнинг марказий аппарати ходимлари ўртасида ўтказилаётган “Бош вазир кубоги-2020” футбол мусобақасига қуръа ташланди.\n«МЮ» «Барселона» ҳужумчисига кўз тикмоқда\nИнглиз клуби «Боруссия Дортмунд»дан Жейдон Санчони харид қилиш ишлари амалга ошмаётганидан сўнг Испаниядан ҳужумчи излашга аҳд қилди.\nЎзбекистон МТЖнинг навбатдаги йиғинига 32 нафар футболчи жалб қилинди\nЎзбекистон миллий терма жамоаси ЖЧ-2022 ва Осиё кубоги-2023 қўшма саралаш босқичи учрашувларига тайёргарлик жараёнини режа асосида олиб боради.\nЭлдор Шомуродов Италия А Сериясига йўл олмоқда\n«Ростов» клуби ўзбекистонлик ҳужумчи Элдор Шомуродов трансфери борасида Италиянинг «Женоа» клуби билдирган янги таклифга рози бўлди, дея хабар бермоқда Россиянинг «Спорт Экспресс» нашри.\n40 ёшли боксчимиз рақибини нокаутга учратди\nПрофессионал боксчиларимиз ўртасида энг ёши каттаси бўлган Шерзод Ҳусанов ўзининг навбатдаги ғалабасини Польшада нишонлади.\n"Пахтакор"нинг уч футболчиси ОЧЛ рамзий жамоасида\nОсиё Чемпионлар лигаси нимчорак финал баҳсларидан сўнг, мазкур босқичда ўзини яхши кўрсатган футболчилардан иборат рамзий терма жамоа тузиб чиқилди.\nАЁЛЛАР ФУТБОЛИ: «Севинч» турнир пешқадами\nБугун олий лигада тўп сураётган аёллар жамоалари ўртасида навбатдаги 6-тур ўйинлари бўлиб ўтди.\nФУТБОЛ: Тошкентнинг “Пахтакор” клуби Осиё Чемпионлар лигасининг нимчорак финалида Эроннинг “Истиқлол” жамоасини 2:1 ҳисобида таслим этди.\nТожикистоннинг Хўжанд шаҳрида Ўзбекистон ва Тожикистон ўсмирлар терма жамоалари ўртасидаги ўртоқлик учрашувининг иккинчиси бўлиб ўтди.\nОльга Забелинская жаҳон чемпионатида стартга чиқади\nИталиянинг Имола шаҳрида велошоссе бўйича навбатдаги жаҳон чемпионати бошланди.\n"Пахтакор" 1/8 финалга чиқди\nОсиё чемпионлар лигаси гуруҳ босқичининг сўнгги 6-турида "Шаҳр Ходро"ва "Пахтакор" жамоалари ўзаро рақобатлашди.\nОлти ойлик танаффусдан сўнг Ўзбекистон кубоги баҳслари ҳам бошланди\nСаралаш жанглари 25 – 26 сентябрь кунлари ва ҳал қилувчи учрашувлари эса 27 сентябрь санасига белгиланган.\nCoca-Cola Суперлига: Ғалаба қозона олмаётган ягона жамоа «Андижон», дуранг қайд этмаган битта жамоа, бу – «Локомотив»\n8 сентябрь куни старт олган 16-тур ўйинлари 22 сентябрда ниҳоясига етди.\n«Бош вазир кубоги-2020» футбол мусобақасининг ташкилий қўмитаси йиғилиши ўтказилди\nБугун Жисмоний тарбия ва спорт вазирлигида «Бош вазир кубоги-2020» футбол мусобақасининг ташкилий қўмитаси йиғилиши ўтказилди.\n"Бош вазир кубоги" юқори савияда ўтади\nЖисмоний тарбия ва спорт вазирлиги ташаббуси билан жорий йилнинг 4-12 октябрь кунлари вазирлик, идора, хўжалик бирлашмалари, йирик корхона ва ташкилотларнинг ходимлари ўртасида футбол турнири ташкил этилмоқда.\nДенис Истоминга "Roland Garros" эшиклари ёпилди\nФранция пойтахти Париж шаҳрида теннис бўйича "Катта дубулға" туркумига кирувчи "Roland Garros" мусобақаси бошланади.


Сурхондарёда 1 минг 337 та нотурар объектга таъқиқ қўйилди - Халқ сўзи\n17:04 22 Октябр 2021 Жамият\nСурхондарё вилояти давлат солиқ бошқармаси маълумотига кўра, воҳадаги 11 минг 416 та юридик шахснинг ўз вақтида тўланмаган солиқ қарздорлиги 115 миллиард сўмни ташкил этмоқда. Шу боис Ўзбекистон Республикаси Солиқ кодексининг 114‑моддасига мувофиқ солиқ қарздорлиги мавжуд юридик шахсларнинг мол-мулкига нисбатан мулк ҳуқуқини чеклашга доир ҳаракатлар олиб борилмоқда.\nОктябрь ойининг биринчи ярмида 126 та юридик ташкилотнинг 28,4 миллиард сўмлик солиқ қарздорлиги юзасидан 461 та транспорт воситаларидан фойдаланиш ва сотишга таъқиқ қўйиш бўйича қарорлари Давлат автомобиль назорати бошқармасига юборилди. Давлат кадастр идоралари орқали 320 та юридик ташкилотнинг 81,8 миллиард сўмлик солиқ қарздорлиги юзасидан 1 минг 337 та нотурар объектига таъқиқ қўйилди.\nКўрилган чора-тадбирлар натижасида 446 та солиқ қарзи мавжуд корхоналарнинг 56 таси томонидан 2 миллиард 41 миллион 300 минг сўмлик солиқ қарздорликлари ундирилди\nХусусан, Термиз шаҳридаги «Эркин Термиз Барака» масъулияти чекланган жамияти мансабдорлари «EQUINOX AT» русумли автомашинаси хатлангандан сўнг, мавжуд 32,5 миллион сўмлик солиқ қарздорлигини тўлаб берди. Худди шундай, «Макс Жасурбек» хусусий корхонаси масъуллари ҳам эгалигидаги автомобилларга газ қуйиш шохобчаси хатлангандан кейингина 410 миллион сўмлик солиқ қарзи тўланди.\nМаълумот ўрнида. Солиқ тўловчи солиқ қарзини бу тўғрида талабнома юборилган кундан бошлаб ўн беш календарь куни ичида узмаса, мол-мулкини хатланади.


Дунë, 02 феврал 2014\n21 октябр 2018, Тошкент вақти: 04:26\nҚирғизистонда тангричиликни дин қатори тан олиниши талаб қилинмоқда\nҚирғизистонда бир қатор тангричилар тангричиликни дин қатори тан олиш талаби билан президент Алмазбек Атамбаевга мурожаат йўллашди. Мурожаатда айтилишича, Дин ишлари бўйича давлат комиссияси тангричиликни дин қатори расман тан олишдан бош тортиб келмоқда. Бунгача бу масала судда ҳам кўриб чиқилган эди.\nРоссияда "квотасиз" касблар рўйхати эълон қилинди\nМеҳнат муҳожирларига Россияда савдо ва маданият соҳасидаги қатор мутахассисликлар бўйича квоталардан ташқари фаолият юритишга рухсат берилди. Россия Меҳнат вазирлиги чоп этган буйруқда хорижликларга хўжалик ва маданият соҳасидаги 62 йўналиш бўйича меҳнат қилиш ҳуқуқи берилди. Мутахассислар эса бу янгиликнинг жорий этилиши Россияда меҳнат муҳожирлиги вазиятига жиддий ўзгариш киритмаслигини гапирмоқда.\nУкраинада ўғирланган намойишчи Дмитрий Булатовнинг қулоғини кесишган\n22 январ куни ўғирлаб кетилган намойишчи Дмитрий Булатов жумага ўтар кечаси Киев яқинидаги қишлоқлардан бирига ташлаб кетилган. Булатовнинг айтишича, уни чормих қилиб, қўлларини тешишган, қулоғини кесиб, юзини тилишган.\n"Дождь" Ленинград қамалида қолди\n“Дождь” телеканалининг “Ленинград шаҳрини фашистларга топшириш орқали юз минглаб ленинградликлар ҳаётини сақлаб қолиш мумкинмиди?”, деган савол билан ўтказган сўрови ҳукуматнинг мазкур телеканалга босим ўтказиши учун баҳона бўлгани айтилмоқда.\nУкраина мухолифати ҳукуматнинг амнистиясини рад қилмоқда\nУкраина мухолифати ҳибсга олинган намойишчиларни авф этиш тўғрисида ҳокимият таклиф қилаётган қонунни рад қилмоқда. Парламент чоршанба куни қабул қилган амнистия қонуни норозиларга қўлланиши учун улар эгаллаб олган ҳукумат биноларини тарк этиш шарт қилиб қўйилмоқда.\nБишкек ислом маданияти, Ўш МДҲ маданият маркази деб эълон қилинди\nИслом ҳамкорлик ташкилоти 2014 йилда Бишкекни ислом маданияти маркази деб эълон қилди. Ўш шаҳрига эса МДҲнинг 2014 йилдаги маданий пойтахти мақоми берилди. Бу ҳақда 29 январь куни ўтган матбуот анжуманида Қирғизистон маданият, ахборот сиёсати ва туризм вазири Султон Раев маълум қилди.\nПитерда қарияларни тўнаганликда бошқа ўзбек айбланмоқда\nСанкт-Петербургда қарияларни тўнаганликда гумон қилинаётган жиноий гуруҳ аъзоларидан бири ўзбекистонлик эканлиги эълон қилинди. Маълум бўлишича, у қидирувга берилган. Шундай қилиб, кексаларга ҳужум қилганликда гумон қилинган бир ўзбек ўрнига бошқа бир ўзбек пайдо бўлди.\nУкраина парламенти - Олий Рада ҳибсга олинган намойишчиларни авф этиш масаласини муҳокама этмоқда. Украина раҳбарияти намойишчилар ишғол этган маъмурий биноларни бўшатиб қўйганидан сўнг авф этилишини билдирган. Мухолифат эса қонун ҳеч қандай шартларсиз қабул қилинишини талаб этмоқда.\nХимкида Ўзбекистон сўрови билан яна бир муҳожир ҳибсга олинди\nМосква вилоятининг Химки шаҳрида Ўзбекистон ҳуқуқ-тартибот органлари сўрови билан яна бир ўзбек муҳожири ҳибс этилди. Ҳимоячилар 35 ёшли Фаррух Муродовга қўйилаётган айбловларни унинг Ўзбекистон ҳукуматига қарши Россия ҳудудида ўтказилган пикет ва норозилик тадбирларда иштирок этгани, хусусан президент Ислом Каримов режими борасида танқидий мулоҳазалар билдиргани билан боғламоқда.\nМелис Мирзақматов: Биз Атамбаевнинг бандитларига қарши курашамиз\nҚирғизистоннинг жанубий пойтахти ҳисобланган Ўш мэрлигига сайлана олмай қолган Мелис Мирзақматов баҳор келиши билан сиёсий курашни давом эттириш ниятида собит эканини билдирди. Озодлик радиоси қирғиз хизматига берган суҳбатида Мелис Мирзақматов амалдаги ҳукуматни ҳокимиятни узурпация қилишда айблади.